הוועדה לקידום מעמד האישה ולשוויון מגדרי, כנסת 23, פרוטוקול מספר 5, 2020-06-30 12:00

עודד פורר: הדיון הזה נקבע א.

עודד פורר: אפרופו דיוני תקציב ולקראת דיוני התקציב וגם כדי להבין מה הממשלה עשתה או לא עשתה בהתאם להחלטותיה.

עודד פורר: בפתח הדברים אני רוצה להתחיל ישר מהמשרדים ושהם יציגו את הנתונים.

עודד פורר: משרד העבודה, הרווחה והשירותים החברתיים גב' איריס פלורנטין, תני איזו שהיא סקירה איפה התכנית הזו עומדת, מה תוקצב, מה בוצע ומה לא בוצע, איזה בעיות או תקלות יש.

איריס פלורנטין: התכנית מתוקצבת היום ב-50 מיליון שקלים לשנה.

איריס פלורנטין: זה בסיס התקציב, גם נתנאל שנמצא כאן יכול להגיד את זה.

איריס פלורנטין: הוועדה עובדת בקצב קבוע ואינטנסיבי מאוד מתחילת דרכה.

איריס פלורנטין: ההחלטה הייתה ב-2017, ואמרה שמשרד העבודה והרווחה מיישמים יישום של התכנית הבין-משרדית לאלימות במשפחה.

איריס פלורנטין: הוועדה היא ועדה בין משרדית של כ-12 משרדים, יושב לידי אליעזר שהוא מהמשרד לביטחון פנים.

עודד פורר: כן.

עודד פורר: הוא ידבר אחרייך.

איריס פלורנטין: אנשים מגיעים לפחות בתקופת הקורונה אחת לשבוע לפגישות קבועות, הפגישות הקבועות של הוועדה עם הוועדה העליונה שהיא זו שקובעת את המדיניות, קובעת את דרכי הפעולה ואת תכנית העבודה התקציבית מדי שנה.

איריס פלורנטין: מדי שנה אנחנו מסתכלים בתוך תכנית העבודה שנקבעה ובוחרים את התכניות על פי סדר עדיפויות שלתוכן אנחנו ניכנס ויוצאים לדרך ועושים את העשייה.

איריס פלורנטין: הוועדה בנתה שפה משותפת כדי שכולם יוכלו לאבחן ולעשות את העבודה באותה הדרך.

איריס פלורנטין: הוועדה בנתה, לאחרונה יצא מודל לבדיקת מסוכנות שכבר הוכן, אנחנו מחר או בתחילת השבוע נציג אותה עם כל ה- - - כדי לצאת ליישום, מה שאומר שגם השוטר וגם העובד הסוציאלי וגם הרופא יוכלו להתייחס לנושא אלימות במשפחה באותה שפה ולהשתמש באותו שאלון ולעשות את העבודה.

איריס פלורנטין: אנחנו כמובן נצא בשנה הזאת עם סקר לאומי שיבדוק את גודל התופעה במדינת ישראל, את הפער בין כמה שרשומים בסטטיסטיקה לכמה שמגיעים לשירותים הקיימים.

איריס פלורנטין: אני רוצה להכנס לשירותים הקיימים שאנחנו כמובן הפעלנו כי אנחנו עובדים והדברים עובדים מהיום הראשון.

איריס פלורנטין: הפעולה הראשונה שאנחנו עשינו היא בעצם להרחיב את היחידות המטפלות ברשויות המקומיות.

איריס פלורנטין: 113 יחידות מטפלות ברשויות המקומיות שנותנות מענה למשפחות שנפגעות אלימות במשפחה, משפחה אומר שזה גבר אישה וילדים.

איריס פלורנטין: אנחנו היום נותנים מענה לכל בני המשפחה.

איריס פלורנטין: כשאנחנו הוצאנו לדרך בפעולות הראשונות כ-68 תקנים לטיפול בילדים עדים לאלימות במשפחה, 60 תקנים לטיפול בגברים, 50 תקנים לטפול באזרחים ותיקים שנפגעים מאלימות במשפחה והוספנו או לקחנו מהמשרד לביטחון פנים פרויקט משותף שהוא בינינו לבינם שנקרא "עו"ס משטרה", עו"ס שמקשר בין המשטרה לבין המחלקה לשירותים חברתיים.

איריס פלורנטין: אנחנו מממנים חלק, הם מממנים חלק, אנחנו התחלנו לממן את השישה הראשונים אצלנו ואנחנו עכשיו נמשיך בהקצאה הנוכחית של ה-20, בהקצאה האחרונה של התקציב שקיבלנו כרגע אנחנו הולכים לחלק עוד 10 תקני עו"ס משטרה כדי להרחיב את היכולת לייצר קשר בין המשטרה וכמובן כשמגיעה אישה ישר אפשר לשכנע ותה לא לסגור את התיק ובאמת להגיע לטיפול.

איריס פלורנטין: אני רוצה לדבר על הפלטפורמה - - -

תמר זנדברג: אדוני היו"ר, אם אפשר לחלק את הדברים שלך כי יש לנו פה שני דברים.

תמר זנדברג: אחד זה המענים המקצועיים, שזה מה שא ת עכשיו מפרטת והשני זה הכסף הרב שנתי לתכנית הזאת של ה-5 שנים, שהיה אמור להיות 50 מיליון כל שנה.

תמר זנדברג: ברור שכל כסף שיש עושים איתו משהו, אבל בואו רגע נפריד את הדיון כי התפקיד שלנו א.

תמר זנדברג: ברמה המקצועית לראות מה - - -

עודד פורר: אני מסכים לגמרי.

עודד פורר: אני חושב שאנחנו נתמקד - - -

איריס פלורנטין: אתם רוצים שאדבר על מה עושים ב-50 מיליון?

תמר זנדברג: לא.

תמר זנדברג: להיפך.

עודד פורר: אנחנו רוצים לראות שיש 50 מיליון ב-2017, 2018, 2019 וב-2020 ואם היה חסר, זאת אומרת, אם ב-2017 התקבל למשל 8 מיליון שקלים, כך לפני נתוני מרכז המחקר והמידע של הכנסת, מתי יגיעו 42 מיליוני השקלים הנוספים?

יוראי להב-הרצנו: זאת ועוד, פורסם בכלי התקשורת שבינואר משרד האוצר משך 20 מיליון שקל מהתקציב של אותה תכנית כי הוא הוגדר כעודף תקציבי.

עודד פורר: יש לנו פה גם את משרד האוצר ונשמע ממנו.

תמר זנדברג: בוא נתחיל עם איפה הכסף ואז מה עושים עם הכסף.

יוראי להב-הרצנו: איפה הכסף זו שאלה טובה.

עודד פורר: איפה הכסף.

עודד פורר: אחר כך נשמע מהמשרד לבט"פ שהוא שותף מרכזי, ואז ניתן לאוצר.

איריס פלורנטין: מבחינת הפריסה התקציבית, בשנה הראשונה קיבלנו 8 מיליון, בשנה השניה קיבלנו 12.5 מיליון.

תמר זנדברג: מה זה הראשונה?

תמר זנדברג: 2017?

איריס פלורנטין: כן.

איריס פלורנטין: בשנה השלישית קיבלנו 10 מיליון ועכשיו קיבלנו תוספת של 20 מיליון, סך הכל 50 מיליון שקלים שבתוכם אנחנו עושים את העבודה.

תמר זנדברג: 50 מיליון ל-2017, 2018, 2019, 2020.

תמר זנדברג: לארבע שנים.

דוברת: 50 מתוך 200.

עודד פורר: התכנית לא הייתה 250 מיליון?

עודד פורר: תקני אותי אם אני טועה, התכנית הייתה 250 מיליון לחמש שנים, 50 מיליון בכל שנה.

איריס פלורנטין: אתה לא טועה.

עודד פורר: זאת אומרת כמה כסף חייב לך עכשיו משרד האוצר?

יוראי להב-הרצנו: 200 מיליון שקל, לפי החישוב הזה.

איריס פלורנטין: 150.

תמר זנדברג: 150 ועוד 50 ל-2021.

יוראי להב-הרצנו: אז 200 מיליון ועוד 50.

עודד פורר: לא.

עודד פורר: 150 פלוס 50.

יוראי להב-הרצנו: 150 מיליון, הרבה כסף.

עודד פורר: בעצם התכנית הזאת עובדת בצורה כזו שאתם אמורים לקבל את התקציב דרככם למשרדים האחרים לפעילות?

איריס פלורנטין: זה לא דרכנו למשרדים האחרים, התכנית עובדת עם תכנית עבודה מסודרת, נקבעים כל היעדים שצריך לצאת איתם לדרך.

איריס פלורנטין: במידה והיעד נמצא באחריות משרד מסוים, הוא מקבל את הכסף.

איריס פלורנטין: במידה וזה נמצא אצלנו, אנחנו יוצאים לדרך ועושים את העבודה.

תמר זנדברג: עכשיו, לתקציב של 2020 שתזכיר אמור בימים הקרובים לצאת, מה אתם הגשתם?

איריס פלורנטין: מה הפעולות עכשיו?

תמר זנדברג: כמה משרד הרווחה הגיש בקשה תקציבית לתכנית הזאת בתקציב שלכם, לתקציב הזה של 2020.

איריס פלורנטין: משרד הרווחה לא מגיש בקשה תקציבית לתכנית הזאת.

איריס פלורנטין: בהחלטת הממשלה ב-9.1.19 הוחלט שהתכנית יכולה לצאת לדרך כרגע עם 50 מיליון.

איריס פלורנטין: זה לא משרד הרווחה מגיש, זה פרויקטים של - - -

תמר זנדברג: ב-2020 קיים 50 מיליון לתכנית?

איריס פלורנטין: כן.

תמר זנדברג: וכמה מתוכו אצלכם חונה?

איריס פלורנטין: הכל נמצא אצלנו.

איריס פלורנטין: מה שהועבר, אני יכולה לתת 2-3 דוגמאות - - -

עודד פורר: רגע, לכם בעצם - - -

איריס פלורנטין: אנחנו מתכללים את ההחלטה ולכן התקציב אצלנו.

עודד פורר: ב-2020, תקנו אותי אם אני טועה, אנחנו בלי תקציב.

תמר זנדברג: לא, מדובר על הצעת תקציב שאמורה לבוא, שלא יודעים אם היא תהיה ל-2020 או ל-2021.

איריס פלורנטין: בסעיפים התקציביים שלי יש 50 מיליון.

עודד פורר: איך את מבצעת כרגע?

עודד פורר: את עובדת בתקציב של 1/12.

איריס פלורנטין: אני אסביר.

איריס פלורנטין: 30 מיליון מהתקציב כבר בעצם מבוצעים מדברים שאנחנו כבר רצים משנה קודמת.

עודד פורר: לא, את מדברת איתי על עודפים מחויבים, את לא מדברת איתי על תקציב.

איריס פלורנטין: לא, אני לא מדברת על עודפים.

איריס פלורנטין: אני מדברת על כסף קיים.

עודד פורר: סליחה כמה היה לך בבסיס בתקציב 2019?

איריס פלורנטין: 30 מיליון.

עודד פורר: אז תיאורטית יש לך 30 מיליון ל-2020 שאת מוציאה אותו ב-1/12.

איריס פלורנטין: ממשית יש לי 50 מיליון כי לפני שבועיים קיבלתי עוד 20.

תמר זנדברג: זאת אומרת קיבלת השלמה בהעברה תקציבית?

איריס פלורנטין: כן.

איריס פלורנטין: אני פועלת ב-50 מיליון, אני הגשתי בקשה של תכנית עבודה לפני כשבועיים והיום שקיבלתי את הכסף ל-20 מיליון הנוספים, כך שהתכנית שיש לי פה בתוך המצגת היא ל-50 מיליון.

תמר זנדברג: כשאמרו לך להגיש תכנית ל-50 מיליון, זאת אומרת להיערך לתקציב שאמור להיות מאושר, ביקשו ממך להיערך לשנה או לשנתיים?

תמר זנדברג: ל-2020 או ל-2020-2021?

איריס פלורנטין: לא מבקשים ממני להגיש תכנית.

איריס פלורנטין: אני מגיעה עם תכנית עבודה שאני בניתי.

תמר זנדברג: אני מבינה, אבל אם יש תקציב דו שנתי אז את צריכה להגיש תכנית עבודה לשנתיים.

איריס פלורנטין: נכון.

תמר זנדברג: וזה מה שעשית כרגע?

איריס פלורנטין: אני לא הגשתי תכנית עבודה לאף אחד כרגע.

איריס פלורנטין: תכנית העבודה היא בוועדה הבין משרדית.

איריס פלורנטין: בוועדה הבין משרדית אנחנו יושבים עם הפעולות וכותבים את הפעולות המקצועיות שאנחנו צריכים לעשות בהתאם לתקציב שיש לנו בשנה הנוכחית.

איריס פלורנטין: יש 50 מיליון, בנינו תכנית ל-50 מיליון.

איריס פלורנטין: ואנחנו מוציאים אותה לדרך.

תמר זנדברג: הבנתי.

תמר זנדברג: ול-2021?

איריס פלורנטין: כשנגיע ל-2021 ונדע מה התקציב, נבנה את התכנית לקראת 2021.

עודד פורר: זו בדיוק הבעיה.

תמר זנדברג: איך תדעי מה התקציב?

תמר זנדברג: הוא אמור להיות 50 גם כן.

עודד פורר: הקונספט בתכנית רב שנתית הוא שיש תכנית רב שנתית, שאת יודעת ב-2017 מה תעשי ב-2020, או שאת יודעת לפחות ב-2020 מה תעשי ב-2021.

עודד פורר: את אומרת שכרגע זה לא המצב מבחינתך?

איריס פלורנטין: זה לא המצב.

עודד פורר: כרגע את חיה מהיד לפה.

עודד פורר: אוקיי תודה.

עודד פורר: המשרד לביטחון פנים.

אליעזר רוזנבאום: צהריים טובים.

אליעזר רוזנבאום: אני המשנה למנכ"ל במשרד לבט"פ.

אליעזר רוזנבאום: אני רק רוצה להקדים כמה משפטים.

אליעזר רוזנבאום: למעשה התכנית הבין משרדית שסוכמה, קדמה לה עבודה שהובלתי אותה יחד עם משרדי הממשלה שבה למעשה נדרשנו הצוות בראשותי להמליץ על פעולות שיידרש לעשות אותן כדי להתמודד עם הנושא של תופעות אלימות במשפחה, אנחנו ביצענו את המשימה, המלצנו 14 המלצות שאושרו על ידי השר לבט"פ דאז גלעד ארדן וחיים כץ שר הרווחה, ולמעשה מזה וועדת השרים למאבק באלימות סיכמו שמנכ"ל משרד הרווחה יעמוד בראש צוות היישום ולמעשה ביחד נבנתה התכנית הבין משרדית שהיא כרגע בתהליך יישום, בעוצמה כזו אחרת, ותיכף אני אגיד למה אני מתכוון לגבי המשרד לביטחון פנים וגופיו, קרי משטרת ישראל ושירות בתי הסוהר, והרשות למאבק באלימות סמים ואלכוהול שבינתיים עזבה אותנו ועברה למשרד החדש, למשרד לקידום וחיזוק קהילתי.

אליעזר רוזנבאום: לגבי התכנית שלנו, התכנית שלנו היא מחולקת למעשה, יש בה שני חלקים, חלק אחד של פעולות שאנחנו החלטנו עליהן ואנחנו מתקצבים אותן, במסגרת התקציב, כרגע זה תקציב המשכי אבל מתקציב המשרד לבט"פ וגופיו, וחלק זה תוספתי.

אליעזר רוזנבאום: מה שקרה עם המשרד לבט"פ שלמעשה כשהתקיימו הדיונים במשרד רוה"מ עם פקידי האוצר על החלקים התוספתיים, בשלב מסוים הממשלה נפלה והלכו לבחירות ולמעשה לא השלימו איתנו את הסגירה התקציבית ולמעשה נשארנו עם פעולות שתיכף אפרט אותן, ועם סכומים שאנחנו מבקשים אותם ולא קיבלנו אותם.

אליעזר רוזנבאום: לכן משרד הרווחה קדם לנו בדיונים והוא הצליח לסגור את התקציבים וגם לו חלק מהתקציבים לא הועברו, רק לאחרונה העבירו לו את התקציבים הנוספים.

אליעזר רוזנבאום: מבחינת הפעולות המרכזיות, ואני מדבר כרגע לגבי משטרת ישראל, הקמנו 16 מחלקי משפחה - - -

תהלה פרידמן: יש לי שאלה.

תהלה פרידמן: אתה אומר שמשרד הרווחה קדם לכם, אבל אם אני מבינה נכון הם מפעילים את התכנית הבין משרדית ומעבירים אליכם - - -

אליעזר רוזנבאום: אמת, אבל הסגירות התקציביות היו, לפחות עם משרד הרווחה ומשרד הבט"פ היו סגירות פרטניות או היה נסיון לסגור סגירות פרטניות.

תהלה פרידמן: אבל לא הרעיון של הבין משרדי - - -

אליעזר רוזנבאום: כן, אבל - - -

תמר זנדברג: כן אבל זהו, זה מה ש- - -

איריס פלורנטין: יש שני סוגים של פעולות.

איריס פלורנטין: רגע אליעזר, כי גם אצלנו קורה אותו דבר.

איריס פלורנטין: צריך להבין שגם אצלם וגם אצלנו יש פעולות קודמות וממשיכות.

איריס פלורנטין: זה לא התקציב היחידי שרץ, למשל מקלטים היו קודם ויחידות היו קודם.

איריס פלורנטין: התפקיד של הוועדה הבין משרדית היה קודם כל להרחיב דברים שחסרים ולסגור פערים, במקומות שלא היה מספיק, להרחיב.

איריס פלורנטין: זה on top of it.

איריס פלורנטין: כמו שהיה ב-360 וילדים בסיכון.

איריס פלורנטין: אותו דבר.

איריס פלורנטין: אז יש עוד פעולות עובדות.

איריס פלורנטין: אני יותר ברורה עכשיו?

תהלה פרידמן: כן.

תהלה פרידמן: אז כאילו כשאתה דיברת, בעצם עכשיו דיברת על פעולות - - -

אליעזר רוזנבאום: לא, תיכף אני אומר מהן הפעולות שאמרתי שאנחנו עושים אותן במסגרת התקציב השוטף, כרגע זה תקציב המשכי של המשרד לביטחון פנים וגופיו, קרי משטרה ושירות בתי הסוהר והרשות למאבק באלימות סמים ואלכוהול עד שעזבה אותנו לפני מספר שבועות - - -

תמר זנדברג: אגב, זה לא הצריך חקיקה הדבר הזה?

אליעזר רוזנבאום: כן.

אליעזר רוזנבאום: הייתה החלטת ממשלה שהעבירה את הסמכות מהשר שלנו לשרה, וכרגע עובדים על תיקון החוק.

תמר זנדברג: אז זהו, כלומר זה עדיין לא עבר.

אליעזר רוזנבאום: הסמכויות בין השרים עברו, תחומי הפעולות לא עברו.

תמר זנדברג: אבל חוק הרשות, הכנסת - - -

עודד פורר: אני אסביר לך כך.

עודד פורר: דה-פקטו הם מתנהגים כאילו עבר החוק, אבל החוק עוד לא עבר.

עודד פורר: והוא לא אמר את זה כי אסור לו, אבל אני מספר לך, רק אנחנו יודעים.

עודד פורר: עושים מה שהם רוצים.

אליעזר רוזנבאום: הדבר הראשון שהתקבלה החלטה להתמודדות עם אלימות במשפחה, זה למעשה להקים 16 מחלקי משפחה ב-16 תחנות ששם כמות האירועים של אלימות במשפחה וכשאני אומר אלימות במשפחה זה בין בני זוג - - -

עודד פורר: כמה קמו?

עודד פורר: כל ה-16 קמו?

אליעזר רוזנבאום: כל ה-16 קמו, יש לנו פער אחד שאנחנו עושים פעולות כדי לגשר, זה גיוס עובדים סוציאליים, קציני משטרה, התקבלה החלטה במשטרה שהם צריכים להיות קצינים ייעודיים ולכן אנחנו אמורים לגייס 16, כרגע יש לנו 8 שעברו את השלבים ונמצאים בשלב הסופי, אבל אנחנו פועלים כדי להשלים את הגיוס של 16 קצינים או קצינות, לתפקיד הזה.

אליעזר רוזנבאום: זה מתקשר, אנחנו קוראים להם קציני עו"ס משפחה, מה שאיריס אמרה, עו"ס משטרה זה מה שנקרא בהגדרה האזרחית, אבל המשטרה קוראת להם עו"ס משפחה.

אליעזר רוזנבאום: הרעיון של מחלקי משפחה זה לרכז את כל החוקרים שמתעסקים בתא המשפחתי תחת מפקד אחד, שהוא ישלוט וינהל את האירועים.

אליעזר רוזנבאום: אנחנו לקראת סוף השנה נבחן את התוצאות ונראה כמה הדבר הזה הביא לשיפור.

יוראי להב-הרצנו: מתחילת הקורונה יש עליה דרמטית בכל הנושא של אלימות במשפחה.

יוראי להב-הרצנו: אם אתה משווה את זה לשנה הקודמת יש באמת קפיצה של - - -

אליעזר רוזנבאום: 15%, 18%.

אליעזר רוזנבאום: בפעם האחרונה.

יוראי להב-הרצנו: עד לסוף חודש אפריל התקבלו 222 תלונות, כשבשנה הקודמת מדובר בכמה עשרות.

יוראי להב-הרצנו: לא שאני מזלזל.

תמר זנדברג: בתקשורת דווח על עליה של 40% אגב.

תמר זנדברג: זה לא מה שאתם - - -

עודד פורר: גם הנתונים שאנחנו רואים מהפניות למוקדי הסיוע.

אליעזר רוזנבאום: אנחנו מכירים 19%-20%.

יוראי להב-הרצנו: אני שואל, ואולי זו גם שאלה שמופנית לא רק אל נציג בט"פ אלא גם נציגת הרווחה, מה הפעולות שביצעתם או ההתאמות שביצעתם כדי להתמודד עם העלייה המדאיגה הזאת בפרץ האלימות.

אליעזר רוזנבאום: תיכף אני אתייחס גם לנושא הזה.

אליעזר רוזנבאום: בכל אופן, זה לגבי מחלקי המשפחה.

אליעזר רוזנבאום: הכוונה שלנו בשנים הבאות לכשיהיה תקציב 2020 ו-2021, להרחיב, יש עוד 5 תחנות ששם המספרים גם גבוהים, שאנחנו מתכוונים, בהנחה שנקבל את המשאבים, להרחיב.

עודד פורר: בוא נדבר על זה רגע.

עודד פורר: איפה התכנית הזאת להרחיב יושבת כרגע, במה היא תלויה?

אליעזר רוזנבאום: - - - כספים?

עודד פורר: כן.

אליעזר רוזנבאום: כרגע אנחנו בדיבור, אנחנו יושבים עם משרד האוצר על דרישות 2020 ו-2021.

אליעזר רוזנבאום: אבל עדיין לא סוכם.

עודד פורר: אני אעזור לך בדרישה.

עודד פורר: נתנאל, מה מצבנו?

נתנאל אשרי: טוב.

נתנאל אשרי: צהריים טובים.

נתנאל אשרי: נתנאל אשרי ממשרד האוצר.

נתנאל אשרי: אני אשמח להתייחס לפי בחירת

נתנאל אשרי: כם לעבר, להווה ולעתיד לפי הסדר.

עודד פורר: תתחיל מהעבר ותעבור לעתיד.

נתנאל אשרי: בסדר.

נתנאל אשרי: נלך כרונולוגי.

נתנאל אשרי: אני אספר את הסיפור מההתחלה שלו.

נתנאל אשרי: החלטת הממשלה הראשונה התקבלה ב-2016, היא הקימה ועדת מנכ"לים שדנה בנושא של אלימות במשפחה.

עודד פורר: לא התכוונתי עד כדי כך לעבר.

נתנאל אשרי: המסקנות של ועדת המנכ"לים עלו לוועדת שרים מיוחדת ב-2017, התקבלה החלטת ממשלה.

נתנאל אשרי: החלטת הממשלה שהתקבלה ב-2017 שאימצה עקרונית את עיקרי תכנית הפעולה שכולנו מכירים ומכירות, לא הייתה החלטה תקציבית והיא לא עברה כהחלטה תקציבית ולכן גם לא הועמד בגינה מקור.

נתנאל אשרי: למרות זאת, כבר ב-2017 – אני לא רוצה להגיד לפנים משורת הדין בנושאים כאלה אלא מתוך שיתוף פעולה והבנה של הנושא – התחלנו להעמיד תקציבים לטובת משרד הרווחה לאירוע הזה, באמת כמו שאיריס פירטה, 8, 12 ועוד 10, בסך הכל 30 מיליון שקל שלא היה למשרד האוצר - - -

עודד פורר: מאיפה הגיע המספר של 250?

נתנאל אשרי: ה-250 זה מה שהיה בתכנית המקורית של השרים, שמעולם לא עברה אישור ואישוש.

עודד פורר: אבל לפחות הייתה - - -

נתנאל אשרי: כהחלטת ממשלה תקציבית שיש בגינה מקור.

תמר זנדברג: זה כמו הסיפוח.

תמר זנדברג: הפריחו לאוויר.

עודד פורר: זאת אומרת שמתם את ההחלטה, שמתם את התכנית, לא שמתם תקציב.

עודד פורר: אתם יודעים שהתכנית עולה 250 מיליון שקל, אישרתם את התכנית אבל לא אישרתם את התקציב.

נתנאל אשרי: לא, האישור היה, אני מקריא גם מהנוסח: "לאמץ עקרונית את עיקרי תכנית הפעולה ליישום המלצת ועדת המנכ"לים למניעה- - - "

עודד פורר: זאת אומרת שמבחינת עמדת האוצר התכנית הזו לא תוקצבה, התקציב הוא וולונטרי.

תמר זנדברג: ב-2019 הייתה החלטה נוספת.

נתנאל אשרי: נכון.

נתנאל אשרי: לכן אני מבקש לסיים.

נתנאל אשרי: בשנים שעד 2019 התקצוב היה מה שיו"ר הוועדה קרא לו וולונטרי ואני קראתי לו שיתוף פעולה מתוך הבנה של הצרכים בשטח.

נתנאל אשרי: וכך נכנסו 30 מיליון שקל לבסיס התקציב לצורך העניין הזה, עוד לפני שהייתה מחויבות בירוקרטית לעשות את זה.

נתנאל אשרי: בתחילת 2019 עברה החלטת ממשלה נוספת, החלטת הממשלה הזאת הוסיפה עוד 20 מיליון שקל, היא כן עברה עם מקור, הגשנו אותה לכנסת לוועדת הכספים באפריל.

תהלה פרידמן: החלטת הממשלה הייתה על 20?

נתנאל אשרי: עוד 20.

נתנאל אשרי: 20 מיליון שקל לבסיס התקציב.

עודד פורר: סליחה, ראשית אני אנצל את ההזדמנות לברך, יש פה שלושה ח"כים חדשים שהצטרפו.

עודד פורר: יוראי כבר היה בישיבה הקודמת וכבר היה בכנסת גם בעבר, אבל מיכל קוטלר וונש ותהילה פרידמן, ברוכות הבאות.

תמר זנדברג: נכנסת ישר לדיון אבל אני אקח את ההזדמנות לברך אותך ואת הוועדה.

עודד פורר: תודה.

עודד פורר: אני כבר ותיק פה.

תמר זנדברג: אבל אתה חדש בראשות הוועדה.

תמר זנדברג: זה גם - - -

עודד פורר: לא, אני כבר שבוע שני.

תמר זנדברג: כן, אבל זו ישיבה ראשונה שאנחנו - - -

תהלה פרידמן: אדוני היו"ר רק להתנצל מראש, כיוון שאני בוועדת חוקה באותו זמן שאני פה.

עודד פורר: את לא צריכה להתנצל.

עודד פורר: כך זה בבניין, אין מה לעשות.

תהלה פרידמן: - - אבל אני מעריכה את הזמן שאנשים לוקחים ושזה לא ייראה אחרת.

עודד פורר: אוקיי.

עודד פורר: אז בוא כדי שכולנו נשדר על אותו גל.

עודד פורר: ב-2019 תקציב וולונטרי של 30 מיליון שקל היה בהסכמות שהושגו בלי קשר להחלטות ממשלה, עליהם הוסיפה הממשלה עוד 20 מיליון שקל בהחלטה כדי שבתקציב 2019 יהיו 50 מיליון שקל.

נתנאל אשרי: נכון.

איריס פלורנטין: מתוך ה-250 שנדרשו.

עודד פורר: מתוך ה-250 שבכלל לא קיימים.

עודד פורר: חבר'ה, לא קיימים.

עודד פורר: ה-250 הם אפילו לא על הנייר לפי מה שאומר משרד האוצר.

תמר זנדברג: אבל הוסיפו 20 ל-30 מתוך ה- - -

עודד פורר: היפה הוא, אני אומר שמשרד הרווחה והמשרד לבט"פ חיים בתחושה שיש תכנית של 250 מיליון שקל.

עודד פורר: אומר משרד האוצר, אין 250 מיליון שקל.

יוראי להב-הרצנו: השאלה שלי לנציג משרד האוצר, כשהחלטתם מטוב לבכם לפנים משורת הדין להקצות 8 מילון שקל בשנה הראשונה, האם חישבתם את זה לפי עלות חיי אדם שייקטלו במידה והתכנית הממשלתית שאושרה ולא תוקצבה, זאת אומרת, איך הגעתם לסכום של 8 מיליון מתוך 50 מיליון ולא נגיד 13 או מיליון, או 150,000?

יוראי להב-הרצנו: התכנית הוגדרה כמצילת חיי אדם, איך הגעתם לתקציב הזה?

נתנאל אשרי: התכנית התגבשה בלי שיתוף שלנו כמשרד האוצר, וכך גם הגיעו לסכומים האלה.

נתנאל אשרי: לפי מה שידוע לי משרד הרווחה, אלה היו הבקשות התקציביות שלו שהצליחו להגיע אליהן במסגרת הסיכום התקציבי לשנים האלה.

נתנאל אשרי: משרד הרווחה גדל בין 2016-2017 וכנ"ל בין 2017-2018 והלאה בסדר גודל של 500 מיליון שקל כל שנה.

נתנאל אשרי: התיעדוף בתוך ה-500 מיליון שקל האלה, בהתאם גם ליכולות הביצוע של המשרד להעמיד את המענים, הם נתונים למשרד.

נתנאל אשרי: והסיכום הזה על הסכומים האלה הושג במסגרת סדרי העדיפויות שהמשרד הציג לנו למשרד האוצר, וגם בהתאם ליכולת של המשרד עצמו לעמוד בקצבי הביצוע האלה ולהעמיד מענים בסכומים כל כך גדולים בזמן קצר.

תהלה פרידמן: רגע נתנאל, מבחינת

תהלה פרידמן: כם לא קיימת תכנית רב שנתית לחמש שנים של 250 מיליון?

נתנאל אשרי: אני אומר עוד פעם.

נתנאל אשרי: התכנית, אנחנו מכירים את העקרונות שלה, את העיקרים שלה ואנחנו פועלים בשיתוף פעולה עם משרד הרווחה כדי ליישם כמה שאפשר ממנה במסגרת התקציב הקיים, במסגרת המקורות שהועמדו.

נתנאל אשרי: כרגע אנחנו עומדים על מצב של 50 מיליון שקל בבסיס התקציב.

נתנאל אשרי: כלומר, אם נסתכל מעכשיו חמש שנים קדימה, בחמש שנים הקרובות צריך להיות 250 מיליון שקל.

תהלה פרידמן: אז זה אומר שלחמש שנים הקרובות יש - - -

עודד פורר: ב-2020 הצעת התקציב שאתם מכינים לכנסת יהיו 50 מיליון שקל בבסיס התקציב?

נתנאל אשרי: מבחינתנו כן, אם התיעדופים של משרד הרווחה יהפכו את הקערה על פיה נצטרך להתארגן בהתאם, אבל קשה לי להאמין שזה מה שיקרה.

עודד פורר: משרד הרווחה, מה יהיו התיעדופים שלכם במקרה כזה?

איריס פלורנטין: אני רוצה להציג את זה, ראשית זו החלטת ממשלה וזו לא החלטת ממשלה ראשונה שעוברת את ועדת השרים ופה ועדת שרים לאלימות, ומאושרת בשלב ראשון בלי תקציב, ואחר כך מקבלת תקציב.

איריס פלורנטין: אמנם אנחנו הכנסנו את זה לתוך התיעדופים שלנו אבל זה לא צריך להגיע רק מהתיעדופים שלנו.

איריס פלורנטין: כמו כל החלטת ממשלה היא צריכה להיות גם בתיעדוף שלנו וגם מחוץ לתיעדוף שלנו מאחר וזו החלטת ממשלה, ובהחלט אנחנו מסתכלים על זה כהחלטה שצריך לתקצב את ההחלטה עצמה.

איריס פלורנטין: זו הדרך שאנחנו מסתכלים על זה, ובהחלט נגיש בקשה המשכית לתקציב נוסף.

מיכל וונש: מהניסיון שכן יש עם התקציב שהוקצב, ברמת ה-, מספיק זה בטוח לא.

מיכל וונש: אם התכנית המקורית ביקשה 250, אבל בכל זאת יש כבר הערכות כיצד התקציב - - -

יוראי להב-הרצנו: איריס, את מודאגת בקשר להמשכיות של ה-50 מיליון בבסיס כרגע?

איריס פלורנטין: אני לא מודאגת בהקשר של ה-50 מיליון כי זה בבסיס וזה ברור.

איריס פלורנטין: אנחנו מדברים על התקציב הנוסף.

עודד פורר: אני רוצה לתת למוזמנים מבחוץ לדבר.

עודד פורר: לרה צינמן.

לרה צינמן: שלום לכולם.

לרה צינמן: אני אמא ל - - שנרצחה לפני 24 שנים על ידי מי שנקרא בן זוג ועומדת בראש ארגון נרצחים ונרצחות.

לרה צינמן: כל קורבן של אלימות במשפחה ורצח במשפחה זה כאב לא רק של המשפחה, זה של כל ציבור המשפחות, אנחנו מרגישים שיקירנו ויקירותינו נרצחים כל פעם מחדש.

לרה צינמן: כאן אני שומעת שמסתבר שכל המיליונים שדיברו עליהם במשך שנים בעצם היו קיימים על הנייר ולא נוצרו בפועל.

לרה צינמן: זה משהו שהוא בלתי מתקבל על הדעת.

לרה צינמן: אנחנו טוענים שטרור אזרחי ובפנים מכרסם את החברה הישראלית בצורה הרבה יותר הרסנית מטרור לאומני, והמצב לא יכול להמשך כפי שהוא נמשך במשך עשרות שנים.

לרה צינמן: עוד ב-2014 הייתה דרישה להקמת רשות ייחודית למניעת אלימות במשפחה וההחלטה הזאת לא התקבלה, ואז כל הזמן יש ויכוחים בין משרדים, הסמכויות עוברות ממשרד למשרד, האוצר לא מתקצב, המצב הוא בלתי נסבל.

לרה צינמן: אבל לא הכל זה עניין של תקציב, יש גם דברים שאפשר לעשות ללא תקציב, שגם רשומים בכל הדו"חות שהוגשו במשך שנים רבות והוועדה הבין משרדית רשמה את זה.

לרה צינמן: דרושה הסרת חסמים בהעברת מידע בין רשויות הרווחה, המשטרה, שירותי בריאות הנפש.

לרה צינמן: חלק מהאנשים נרצחו על ידי רוצחים שהייתה להם בעיה נפשית אבל אף אחד לא הזהיר את הנשים האלה שיש להתרחק כמה שמהר וכמה שרחוק מאותו גבר אלים ומאיים, ואז הן נרצחו.

לרה צינמן: היו מקרים מאוד מאוד קשים, למשל ב-2017 נרצחה אדל כרמן בטבריה, הבעל הוכר והיה באשפוזים פסיכיאטרים ואף אחד לא הזהיר אותה שהיא צריכה אחרי שהיא התגרשה להתרחק ממנו לעיר אחרת והוא הגיע ל- - - כרת את ראשה, הסיפור הזה הוא אחד המזעזעים.

לרה צינמן: כך זה נמשך שנים, ויהיו עוד קורבנות ושוב יתווכחו על מיליונים.

לרה צינמן: המצב באמת באמת בלתי נסבל.

לרה צינמן: אנחנו גם מאבחנים ודיברנו על זה בפגישה עם המשנה למנכ"ל הבט"פ רוזנבאום, שדרוש פיקוח למה - - - גברים אלימים ורוצחים אלימים שמשתחררים מהמעצר, מהמאסר, כאנשים תמימים שרק הייתה להם מעידה חד פעמית, בניגוד לעברייני מין שקיים עליהם מעקב ופיקוח, וזה מציל נפשות.

לרה צינמן: אז אנחנו מאוד מבקשים לקדם גם את התכנית וגם את החקיקה בתחום הזה.

לרה צינמן: המצב הנוכחי לא יכול להמשך.

עודד פורר: תודה.

עודד פורר: דינה חבלין, פורום עמותות המפעילות מקלטים.

דינה חבלין דהן: שלום.

דינה חבלין דהן: אני רוצה להגיד שזו לא הפעם הראשונה שאני יושבת בדיונים כאלה וכל פעם אני מופתעת מחדש עד כמה שמדברים על כספים שכן היו או לא היו, וכן תוקצבו או לא תוקצבו וכן החלטה ולא החלטה, וזרימה בין משרדים ובין רשויות, ובשורה התחתונה אנחנו רואים שכל התחום של אלימות במשפחה מתפזר תחת יותר מדי ידיים שעסוקות גם בהרבה מאוד נושאים חשובים אחרים.

דינה חבלין דהן: לכן אנחנו נפגשים בדיון כזה מתי?

דינה חבלין דהן: כאשר עולים כמויות של מקרי רצח, וכל מקרה רצח הוא מאוד חמור, אבל אנחנו יודעים שיש כאלה שעולם יותר לכותרות ואז יותר מדברים ואז קורה עוד מקרה, ואני אומרת, עם כל הכבוד לתכנית הלאומית שבאמת, פרשה תכנית פעולה מאוד חשובה, כאמור זה היה ב-2016.

דינה חבלין דהן: השטח השתנה מאז, כדאי לעשות לה התאמות.

דינה חבלין דהן: אבל כדי שמשהו יבוצע, תעשו רשות לאומית אחת שתאגד את כל המאמצים בתחום של מניעה וטיפול באלימות, שתדאג שכל אחד מהמשרדים יעשה את שלו, שתדאג לקבל את התקציב ותרכז את כולו, שתהיה עבודה מסודרת בעניין הזה.

דינה חבלין דהן: רק ככה אנחנו נגיע לאן שהוא.

דינה חבלין דהן: היום מתעסקים הרבה מאוד באלימות.

דינה חבלין דהן: אני יודעת שבמשרד הרווחה במקומות אחרים באמת משקיעים הרבה מאוד אנרגיות וגם כסף כדי לקדם את הדברים.

דינה חבלין דהן: מתי הדברים יפלו ותפוח האדמה הלוהט יעבור לידיים אחרות?

דינה חבלין דהן: אני חושבת שצריך לעשות פה מהלך שהוא קצת אחר.

דינה חבלין דהן: זה מה שיש לי להגיד בעניין הזה.

עודד פורר: תודה.

עודד פורר: נעמה זרביב, אחריה יעל משדולת הנשים.

נעמה זרביב: אני רוצה להגיד נקודה אחת.

נעמה זרביב: כולם מדברים כאן על אלימות במשפחה וזה מעולה, ממש מעולה, יש צד אחד שקצת נעלם מהדיון ואני ממש מבקשת שבתוך כל התקציבים אנחנו נכניס את זה.

נעמה זרביב: הסיפור הוא שאלימות במשפחה היא סימטרית לפי המחקרים וזה אומר שבכל התקציבים שמדובר עליהם, אם גבר היום שהוא נפגע אלימות פונה לטיפול, הוא מקבל טיפול כמו גבר מכה או כמו גבר אלים.

נעמה זרביב: אין בכלל התייחסות לסיטואציות שבהן גבר הוא בעצם בעצמו תחת אלימות.

נעמה זרביב: הנושא הזה חייב לקבל ביטוי או במחקר, צריך לא בכספים, כדי להכניס מערך טיפול ייחודי גם לנושאים האלה.

נעמה זרביב: אבל אי אפשר לדבר על משפחה ולהגיד, כמו שאמרו פה, 'אנחנו מטפלים בגברים בנשים ובילדים', כאשר אנחנו בעצם מתכוונים, 'אנחנו מטפלים בגברים שהם אלימים, בנשים שהן תמיד קורבנות ובילדים' שעל ילדים לפחות כבר אין ויכוח, ידוע שהילדים הנפגעים הם גם בנים וגם בנות בכל סוגי הפגיעות.

נעמה זרביב: אז גם לגבי המבוגרים ההורים, הנתונים מדברים על סימטריה.

נעמה זרביב: משפט אחרון, בשבוע שעבר נערך דיון בוועדת הרווחה על התקציבים.

נעמה זרביב: ערב קודם היה ניסיון לרצח של אישה שניסתה לרצוח גבר.

נעמה זרביב: המודעות בעיתונים אחרי שעתיים השתנו ל'גבר נרצח בקטטה' כי קל לקבל את זה, גבר זה בקטטה ואישה נרצחת באלימות במשפחה.

נעמה זרביב: הדבר הזה חייב לקבל ביטוי בוועדה ואני ממש מבקשת שתהיה לזה התייחסות בתקציבים, אנחנו לא דורשים להתחיל ב-50 מיליון, אבל צריך להתחיל להתייחס לאלימות במשפחה כתופעה שצריכה טיפול בכל המרחבים שלה.

נעמה זרביב: תודה.

עודד פורר: תודה.

עודד פורר: יעל מרים סיני בבקשה.

יעל מרים סיני: תודה.

יעל מרים סיני: קודם כל תודה על רשות הדיבור, אני כמובן לא יכולה להתעלם ממה שנאמר לפניי, שזה כל כך לא מדויק, לא מתואם עם העובדות, פשוט לא נכון.

יעל מרים סיני: ידברו בקרוב, אני מקווה שאחרי, נציגי משרד הרווחה, איריס שמלווה את הנושא ויש לה תמיד את הנתונים ואני בטוחה שתביני שאת פשוט מדברת בצורה לא מדויקת.

יעל מרים סיני: יש לי שאלה ביחס לתקציב, שזה החלק הכי חשוב.

יעל מרים סיני: בתכנית ה-50 מיליון אמור להיות מצטבר.

יעל מרים סיני: זאת אומרת שנה ראשונה 50, שנה שניה 100 וכך הלאה, כי השלמת כל התכנית, העלות שלה היא 250 מיליון.

יעל מרים סיני: אז אני רוצה רק להבהיר מאחר וכשרק כתבו את התכנית לא העבירו מקורות תקציביים ולא העבירו את הסכומים, אני רוצה להבין ממשרד האוצר האם הכוונה היא ל-50 מיליון מצטבר, 50 מיליון כל שנה עד ליישום של 250 מיליון, ואני רוצה גם לציין שבאמת שנה זו, זו הדרישה שלנו, הדרישה של שדולת הנשים היא להעברה בשנה הראשונה של 100 מיליון שקלים בגלל שחל עיכוב מאוד משמעותי בהעברת התקציב בשנים האחרונות ובגלל שאנחנו בתקופה ובשנה מאוד קשה מבחינת המספרים של האלימות במשפחה, אנחנו מצפים שבשנה הראשונה נתחיל מ-100 ולא נתחיל מ-50, כדי שכאשר נגיע לרגע שהתכנית כולה יכולה להיות מושלמת, אנחנו קצת נזרז את לוחות הזמנים.

יעל מרים סיני: זה לא הגיוני שבכל תחום עכשיו מגבירים תקציבים ובתחום האלימות במשפחה חוזרים למה שנקבע ב-2017.

יעל מרים סיני: אנחנו בשנה משברית בסדר גודל אחר לגמרי.

יעל מרים סיני: המקלט החדש שנפתח, ותדבר אחר כך הנציגה של ויצ"ו, התמלא ברגע.

יעל מרים סיני: אני בטוחה וגם סומכת על איריס שיודעת לקחת כל שקל שנכנס ולהפוך אותו לפתרון שצריך אותו עכשיו בשטח.

יעל מרים סיני: אז אני מצפה שבשנה הראשונה יעברו 100 מיליון ולא 50, כי זה מאוד מנותק מהמציאות.

יעל מרים סיני: תודה.

עודד פורר: תודה.

עודד פורר: אתה רוצה להגיב נתנאל?

נתנאל אשרי: כן.

נתנאל אשרי: אני אשמח, אז התשובה לשאלה הראשונה היא כן.

נתנאל אשרי: 50 מיליון שקל בבסיס המשמעות שלהם זה שבמצטבר יש 250 מיליון שקל.

נתנאל אשרי: כמו שאמרתי גם קודם, ככל שמשרד הרווחה לא יהפוך את הקערה על פיה בסדרי העדיפויות שלו, מה שאני לא מאמין שיקרה, בטח לא בנושא חשוב כזה, אז אנחנו נישאר עם ה-50 מיליון שקל בבסיס ובמצטבר נגיע ל-250 מיליון שקל בחמש שנים.

תמר זנדברג: בחמש שנים ממתי?

נתנאל אשרי: החל מ-2020.

תמר זנדברג: זאת אומרת ב-2024 נהיה עם ה-250, כל שנה 50?

עודד פורר: הכוונה היא, ברגע שיש 50 מיליון שקל בבסיס זה אומר שמעתה ואילך יש 50 מיליון שקל, שאגב יגדלו בהתאם לטייס האוטומטי, תקן אותי אם אני טועה.

נתנאל אשרי: זה בהתאם לדרישות משרד הרווחה בסיכומים תקציביים ולתיעדוף של המשרד.

עאידה תומא סלימאן: סליחה, אתה עכשיו מורח אותנו.

עאידה תומא סלימאן: כי את האמת, זה שאף פעם לא עמדתם בהבטחות האלה.

עאידה תומא סלימאן: כלומר, התכנית הייתה - - -

עודד פורר: הוא אומר שלא היו הבטחות.

עאידה תומא סלימאן: בטח, היו לו הבטחות והייתה החלטת ממשלה.

עאידה תומא סלימאן: מה פתאום.

נתנאל אשרי: אנחנו דנים בנושא הזה ו- - -

תמר זנדברג: קודם הוא כבר הזכיר שהחלטת ממשלה הייתה ללא תקציב.

תמר זנדברג: עזבי, אנחנו קודם כבר - - -

עאידה תומא סלימאן: תעזבו, גם כשהחליטו 50 מיליון שקל בשנה קיבלו 8 מיליון, אחר כך 11 מיליון.

עודד פורר: לא החליטו.

עודד פורר: עאידה, את הגעת קצת באיחור.

עודד פורר: הודיע משרד האוצר שלא החליטו 50 מיליון שקל ולא החליטו 250 מיליון שקל, וכל המספרים האלה שמדברים עליהם בכלל לא קיימים.

תמר זנדברג: זה מטוב ליבם מה שנתנו עד עכשיו.

יוראי להב-הרצנו: לפנים משורת הדין.

עודד פורר: הם החליטו על תכניות ולפנים משורת הדין בהתחלה נתנו 8 מיליון, אחר כך - - -

נתנאל אשרי: אני רק רוצה להדגיש שאמרתי שאני לא מעוניין להשתמש בביטוי הזה בהקשר הזה, כי שורת הדין, גם להבנתנו מבחינה עניינית יכולה להיות אחרת, אלא בהתאם לשיתוף הפעולה בינינו למשרד הרווחה בנושא.

עודד פורר: החלטת הממשלה הייתה ללא תקציב.

עאידה תומא סלימאן: הייתה החלטת ממשלה, משרד האוצר העביר תקציבים נוספים שהם לא 50 מיליון כפי שהחליטה הממשלה, היה אמור משרד הרווחה להחליט על סדרי העדיפויות שלו וכמה מהכסף, כי נתנו להם תוספות תקציביות בבאלק אחד, והמשרד היה צריך להחליט מה סדרי העדיפויות שלו וכמה יוקצה לכל תכנית.

עאידה תומא סלימאן: אף פעם לא הוקצו עדיין 50 מיליון.

עאידה תומא סלימאן: אם הפעם זה יהיה במסגרת סגורה, 50 מיליון שיוקצו רק לתכנית, אדרבה, מצוין.

עודד פורר: זה מה שהם אומרים.

עודד פורר: זאת ההנחה.

עאידה תומא סלימאן: אבל השאלה גם כן אם בשנה שאחריה זה יהיה 100 מיליון.

עודד פורר: לא.

עאידה תומא סלימאן: כי ה-50 נכנסו לגוף התקציב.

עודד פורר: לא, הכוונה היא שבכל שנה יהיו 50 מיליון שקל מעתה ואילך.

עאידה תומא סלימאן: אבל אז אתה יודע, יש פרויקטים שאתה - - -

תמר זנדברג: לא, לחמש שנים.

עודד פורר: ברגע שזה בבסיס התקציב זה לא ייעלם.

נתנאל אשרי: מה שנכנס לבסיס התקציב לא יוצא אלא אם כן עושים שינויים קריטיים.

תמר זנדברג: אז מה המשמעות של החמש שנים, אם כך?

נתנאל אשרי: יכולים גם להגיד 10 שנים לצורך העניין.

נתנאל אשרי: ברגע שמשהו נכנס לבסיס התקציב, אלא אם כן משרד הרווחה עושה שינוי קרדינלי בסדרי העדיפויות שלו, סוגר מסגרות ועושה שינויים עמוקים, ה-50 מיליון שקל האלה - - -

עודד פורר: אני אסביר לך את זה שתביני.

עודד פורר: בהסכם הקואליציוני, בהקמת הממשלה שקמה עכשיו, הדבר היחיד שהתחייבו עליו כל הסיעות שייכנס לבסיס התקציב הוא התקציב של האגף התורני.

עודד פורר: זה היה משהו שהחרדים עליו אגב לא מוכנים עכשיו ללכת לשום מהלך, אלא אם כן יעבור תקציב, כי עד עכשיו 2/3 מהתקציב שלהם היה בבסיס התקציב, ו-1/3 תמיד היה על שינוייו, בתוספות שמגיעות מעת לעת.

עודד פורר: המשמעות של בסיס תקציב, זה אני אומר דווקא להגנתו, ברגע שיהיו 50 מיליון שקל בבסיס התקציב, זה אומר שיהיו 50 מיליון שקל.

עודד פורר: כדי שתבינו למה מתעקשים על בסיס תקציב - - -

נתנאל אשרי: רק לדייק את המינוחים, ב-2020 כידוע אנחנו בתקציב המשכי, למעשה אין חוק תקציב מאושר ולכן התוספות שניתנו למשרד הרווחה השנה, ה-20 מיליון ₪ האלה, יש לציין, הם לא תוספת תקציבית.

עודד פורר: אבל יש כאן אמירה של הרפרנט התקציבי של משרד האוצר שאומר כי ככל שיגיע תקציב מאושר ל-2020, ה-50 האלה ייספרו בבסיס התקציב ויהיו 50 בבסיס התקציב ב-2021.

עודד פורר: אגב, זו אמירה חשובה קדימה.

עודד פורר: אמירה רעה אחורה, אבל אמירה חשובה קדימה.

תהלה פרידמן: זו ממש בשורה.

תמר זנדברג: כלומר בתזכיר שעוד לא פורסם יש את ה-50 האלה בבסיס התקציב?

נתנאל אשרי: כרגע אין עדיין תזכיר לחוק התקציב.

תמר זנדברג: בסדר, אבל הוא בעבודה.

נתנאל אשרי: מבחינתנו גם בעבודה מול משרד הרווחה, ה-50 האלה צריכים להכנס.

עודד פורר: אני מהמר על תקציב 2020, אבל זה הימור שלא אעשה אותו פה בוועדה לפרוטוקול.

תמר זנדברג: אני אצטרף להימור שלך.

נתנאל אשרי: יש שאלות?

תמר זנדברג: רק להבין, כרגע אין בעיה, זאת אומרת מה שאתה אומר לנו זה שאותם 50 מיליון החל מ-2020 שבעצם התזכיר עוד לא עבר, וחמש שנים קדימה ולמעשה זה בבסיס תקציב ועד בכלל.

תמר זנדברג: כלומר, אנחנו צריכים לעבוד על תוספת מהשנה הבאה.

עודד פורר: צריך להבין, זו תוספת לתוספת.

עודד פורר: זה לא אומר שהתכנית הזאת 'פוף' ונעלמת.

עודד פורר: היא מעתה ואילך, 50 מיליון שקל.

עודד פורר: זה משמעותי.

יוראי להב-הרצנו: אלה חדשות טובות.

תמר זנדברג: מאוד משמעותי.

עודד פורר: מר רוזנבאום ביקשת להוסיף.

אליעזר רוזנבאום: כן.

אליעזר רוזנבאום: אני מבקש להשלים כמה דברים.

אליעזר רוזנבאום: לגבי מחלקי משפחה דיברתי, לגבי הנושא של הצימוד האלקטרוני, סיימנו את הפיילוטים ואת בחינת המערכת שהייתה זמינה, אנחנו עובדים על מכרז כדי לפרסם אותו, אנחנו נפרסם רק כשתקציב 2020 ו-2021 יהיה סגור כי עם תקציב המשכי אנחנו מוגבלים.

אליעזר רוזנבאום: לא מאפשרים היום להוציא מכרזים, כי עם תקציב המשכי הוא בעייתי.

אליעזר רוזנבאום: אבל גם כאן יש לנו דרישות תקציביות בנושא.

אליעזר רוזנבאום: אנחנו במשא ומתן עם הרפרנטים שלנו אני מקווה שהדברים יסוכמו ונוכל להוציא אותם לפועל.

אליעזר רוזנבאום: דבר נוסף שהוא חלק מהתכנית זה לתגבר את תחנות המשטרה הרלוונטיות ב-30 חוקרים רב תרבותיים, בעיקר בנושא של השפה, גם מגזר לא יהודי וגם המגזרים האחרים.

אליעזר רוזנבאום: גם לזה יש תג מחיר, אנחנו אמורים בעבודה משותפת שעשינו ועושים עם משרד הרווחה, להציב קציני משטרה במרכזי הגנה, יתחיל בפיילוט ולאחר מכן נרחיב את זה.

אליעזר רוזנבאום: ממשק טכנולוגי לחיבור מוקד המשטרה 100 לבין המוקד של הרווחה ועיבוי מערך החקירות המשטרתי ב-84 חוקרים כדי לעמוד בצורה טובה יותר בהיבט של החקירות.

אליעזר רוזנבאום: הבעיה אצלנו היא שזה לא רק התקציב, כי אנחנו צריכים לקבל אישור מהאוצר לקבל שיאי כוח אדם, לא תמיד זה מתאפשר.

אליעזר רוזנבאום: כלומר, כשאנחנו מתרגמים את מה שפרטתי זה אומר גם תקציב וגם שיאים, אני מקווה שאנחנו נצליח לסכם את ה- - -

עודד פורר: כן, אבל אני בטוח שבתוך כח האדם במשרד אפשר להחליט ולתעדף שהנושא הזה הוא נושא מספיק חשוב בשביל לקחת מיחידות אחרות למשל, ולהגיד 'פחות נשקיע ביחידה הזאת, נשקיע יותר ב- - -'

אליעזר רוזנבאום: יש לנו שר חדש עם מדיניות שהוא בימים אלה מגבש אותה ואנחנו בהחלט - - -

תמר זנדברג: הפיילוט האלקטרוני הסתיים?

אליעזר רוזנבאום: סיימנו את הפיילוט, יש פערים טכנולוגיים.

תמר זנדברג: יש לו תוצאות?

אליעזר רוזנבאום: כן.

אליעזר רוזנבאום: יש תוצאות.

אליעזר רוזנבאום: יש פערים - - -

תמר זנדברג: הן פורסמו?

אליעזר רוזנבאום: עיקר הבעיה היא כשנכסים עם המערכת, עם הצמיד הזה למקומות שאין בהם את הקליטה והשידור של ה-GPS, זה איזה שהוא פער שנצטרך להשלים אותו - - -

תמר זנדברג: יש על זה דו"ח?

קטי קטרין שטרית: לא צריך ל- - - כי גם פה יש בעיה.

קטי קטרין שטרית: אתה נכנס למנהרה או לחניון.

אליעזר רוזנבאום: המכרז, המענים של המתמודדים יציעו לנו מערכות יותר מתקדמות ויותר טובות.

תמר זנדברג: רגע, הפיילוט הסתיים, יש דו"ח תוצאות.

אליעזר רוזנבאום: וודאי שיש דו"ח.

תמר זנדברג: אפשר לראות אותו?

אליעזר רוזנבאום: אפשר.

עודד פורר: אני חושב שזה יהיה נושא מצוין לדיון הוועדה.

עודד פורר: אם זה על הפיילוט, עזבי, נעשה על זה דיון.

עודד פורר: יציגו בפנינו את התוצאות.

אליעזר רוזנבאום: בשירות בתי הסוהר יש לנו גם כמה פעולות שאנחנו מתכננים, גם רפרנטים של קצינים במחוזות, גם הנושא של להקים עוד מחלקה טיפולית בבית הסוהר שרון ולהרחיב - - הטיפוליות, שם המשאבים פחותים יותר, בסך הכל מדובר על סכומים של 7 מיליוני שקלים חד פעמי ועוד כ-4 מיליון ₪ שוטף.

אליעזר רוזנבאום: אבל יש כמה דברים לשאלתך ששאלת במהלך הקורונה, אנחנו כרגע בעבודת מטה על כמה דברים.

אליעזר רוזנבאום: ראשית, יש עוד דבר אחד שחלק מחברי הכנסת בטוח מודעים אליו, יש פער, זה נמצא בתהליך תיקון חקיקה, העברת מידע בין המשרדים.

אליעזר רוזנבאום: שנים כבר, ח"כ עאידה תומא סלימאן מכירה את הסוגיה הזאת.

אליעזר רוזנבאום: חוק זכויות החולה לא מאפשר העברת מידע בין משרד הבריאות למשרד הרווחה והמשטרה, הנושא הזה, אני יכול להגיד שהוא כבר לקראת סיום.

אליעזר רוזנבאום: אני מקווה.

עאידה תומא סלימאן: אתם כבר עובדים על זה שלוש שנים.

עאידה תומא סלימאן: משרד הבריאות ומשרד המשפטים.

אליעזר רוזנבאום: משרד המשפטים מוביל את זה, אני מקווה שמשרד הרווחה לא יערים קשיים בשבועיים הקרובים, כדי שנוכל לגמור את הניסוחים.

אליעזר רוזנבאום: זה דבר אחד.

אליעזר רוזנבאום: דבר שני, הנושא של מערכת ממוחשבת להעברת מידע בין שירות בתי הסוהר, משרד הרווחה והמשטרה לגבי אסירי אלמ"ב שמשתחררים, ולגבי עצורים עד תום הליכים שמשתחררים, שהמידע הזה יהיה און-ליין ולא בדיליי, זו גם מערכת שאנחנו כרגע עובדים עליה.

קטי קטרין שטרית: אתה מדבר על אסירים שהם עם אלימות משפחתית.

קטי קטרין שטרית: יש לי הצעת חוק.

קטי קטרין שטרית: ברח לי השם של השופטת שאמרה שאין להם שום אמצעי אכיפה כדי לבדוק האם אותו אסיר חוזר בחזרה לממש את מה שהוא אמר.

קטי קטרין שטרית: הרי הוא רצה לרצוח אותה.

קטי קטרין שטרית: לא הצליח, נעצר ל-X שנים, מסיים - - -

אליעזר רוזנבאום: אבל לפני שהוא משתחרר יש בשירות בתי הסוהר ועדה.

קטי קטרין שטרית: אסירים על רקע אונס, הטרדות מיניות וכולי, עליהם אתם מחילים הרבה מאוד הגבלות.

קטי קטרין שטרית: לגבי אסירים שניסו לרצוח ולא הצליחו, השבח לאל, הם לא הצליחו, אבל הם נעצרים.

קטי קטרין שטרית: משתחררים, הם יכולים לממש את זה.

עודד פורר: רגע, זו נקודה מעניינת.

קטי קטרין שטרית: במצעד הגאווה, שירה בנקי ז"ל, הרי הוא ניסה לרצוח פעם אחת, לא הצליח, נעצר ל-10 שנים, השתחרר וחזר מהמעצר היישר למצעד הגאווה ורצח אותה.

קטי קטרין שטרית: הצליח לרצוח אותה.

קטי קטרין שטרית: לצערנו הרב.

קטי קטרין שטרית: אם היו לו הגבלות - - -

עודד פורר: לא חלות עליו אותן - - -

קטי קטרין שטרית: אם היו לו הגבלות, את יודעת, אם היו לו הגבלות - - -

עאידה תומא סלימאן: אנחנו גם דנו בוועדת הרווחה.

עאידה תומא סלימאן: לפי החוק שב"ס אמור להודיע למשרד הרווחה וברווחה מורידים את זה ללשכה איפה שהאשה נמצאת, צריכים להודיע לאישה.

עאידה תומא סלימאן: יש בחוק, זה מסודר איך לעשות את זה.

עאידה תומא סלימאן: ואם היא עדיין מרגישה ואם יש סיכון מאוד גבוה היא יכולה גם להוציא צו הרחקה.

עאידה תומא סלימאן: אבל לצערנו - - -

קטי קטרין שטרית: לא, זו הצעת חוק שלי שהיא ממש בשלבים מתקדמים.

עודד פורר: אני רוצה לחזור לדיון שהוא יישום התכנית בעיקר בהיבט התקציבי.

אליעזר רוזנבאום: לכן המערכת הזאת תשפר את המצב כי בשב"ס - - -

עודד פורר: מר רוזנבאום, אין ספק שכל שקל שיושקע לטובת הנושאים, בין אם זה במערכת הזאת ובין אם זה במערכות אחרות, ישפר את המצב.

עודד פורר: הרצון שלנו רק שהשקלים האלה יגיעו.

אליעזר רוזנבאום: הדבר האחרון, כפי שהקמנו את היחידה שמטפלת בעברייני מין שמשתחררים מריצוי עונשם, אנחנו כרגע בעבודת מטה להקים יחידה שתטפל במשוחררי אלמ"ב מבחינת פיקוח ולכל מה שקשור.

עודד פורר: אני רוצה עוד התייחסות אחת של אורה מויצ"ו ואז אתן לחברי הכנסת.

קטי קטרין שטרית: כדאי שתהיה התייחסות לנפגעי עבירות מין.

אורה כורזים: קודם כל שלום לכולם.

אורה כורזים: תודה על ההזדמנות לדבר.

אורה כורזים: אני רוצה לציין שאצלנו מאז תקופת משבר הקורונה יש עליה חדה של מאות אחוזים בכל הנושא של נשים שפונות אלינו בנושא של אלימות במשפחה.

אורה כורזים: אנחנו ביום יום לא מטפלות רק ברצח שנשמע בתקשורת ועולה לכותרות, אלא אנחנו כל הזמן יודעות כולנו, כמו כל הקולגות שלי כאן, מודעות לזה שבכל זמן נתון ובכל רגע נתון וגם עכשיו כשאנחנו יושבים ומדברים בנושא של עוד שקל או פחות שקל, יש כאן מאות אלפי נשים וילדים שיושבים בבית שלהם תחת אלימות יום יומית ותחת פחד גדול מאוד.

אורה כורזים: אני רוצה לבקש שהנושא הזה לא יירד מסדר היום.

אורה כורזים: זו בעיה שאנחנו חייבים לדבר עליה כבעיה חברתית ולא כבעיה של נשים בלבד.

אורה כורזים: אחד הדברים שאני חייבת להגיד זה שאנחנו מטפלים בשוטף בשני מקלטים שהם מלאים עד אפס מקום, כאשר אנחנו לפני חודשיים וחצי הקמנו את המקלט השלישי יחד עם משרד הרווחה, ואנחנו יודעות שכל הנושא הזה מהיום החמישי להקמתו של המקלט, הוא מלא עד אפס מקום בנשים וילדים שכל הזמן יש שם קבלה ועזיבה של נשים, נשים שעברו את השבועיים, שבועיים של בעצם בחינה אם הן חולות קורונה או לא, מועברות למקלט קבוע ומיד מתקבלות משפחות חדשות.

אורה כורזים: אין לנו רגע דל ואין לנו רגע של מיטה פנויה במקלט הזה.

אורה כורזים: מה שאני רוצה לומר ולהוסיף לדיון הזה, זה שאנחנו מדברים על 50 מיליון שקלים בשנה לחמש שנים, תוכנית חומש.

אורה כורזים: אז קודם כל אני חושבת שאחד הדברים שאנחנו חייבות וחייבים להיערך עם תכנית סדורה לחמש השנים.

אורה כורזים: יש את התוכנית הלאומית, צריך להתאים אותה למה שקורה היום.

אורה כורזים: היום מדובר באיזו שהיא קטסטרופה אחרת, יש פה עליה שצריך לקחת בחשבון.

אורה כורזים: אני חושבת שצריך להפריד בין שני הדברים.

אורה כורזים: 50 מיליון שקלים בשנה לטיפול באלימות במשפחה הוא תקציב דל לבעיה מאוד גדולה, ואנחנו חייבים להתייחס לזה במידה הזאת שאם אנחנו נשארים עם אותו תקציב של 50 מיליון שקלים הוא צריך להיות לאותה תכנית ייעודית שאנחנו מדברים עליה, אבל הטיפול השוטף באלימות צריך לקבל תקצוב אחר.

אורה כורזים: אנחנו לא נוכל להסתדר עם האלימות הגדולה הזאת, עם 50 מיליון שקלים בלבד בשנה ואנחנו באמת חייבים כולנו פה, כולל אנשי התקציב והאוצר, לתת לזה סדר עדיפות מאוד גדול, גם עכשיו כשאנחנו מדברים פה יש אנשים שנמצאים במקום מאוד רע מבחינת אלימות במשפחה.

אורה כורזים: יש הרבה מאוד ילדים שחשופים לאלימות, יש הרבה מאוד נשים שסובלות מזה ביום יום.

אורה כורזים: אני מבקשת שכל הנושא של תכנית שמדברת, אחד הדברים החשובים שהיא מדברת עליהם, זה הנושא של תכלול כל הרשויות.

אורה כורזים: שזה אחד הדברים הכי מרכזיים שחייבים לעשות כי מידע לא זורם בין רשויות בתי המשפט למשטרה למשרדי הרווחה, לבריאות, הדבר הזה חייב להיות עם אינפורמציה שזורמת באופן שוטף וקבוע בין כל הגופים האלה כדי לקבל את המידע המלא בכל זמן נתון, איפה נמצא מישהו שמוכר לרשויות כאדם אלים כזה או אחר.

אורה כורזים: אני רק רוצה לחזק את האמירות של שדולת הנשים בנושא הזה של היקף הגברים שנמצאים בתחום הזה, גברים מוכים לעומת נשים מוכות.

אורה כורזים: אנחנו יודעים שהמספרים הם מספרים אחרים לחלוטין ואני מבקשת באמת שההתייחסות תהיה בהתאם לפי המספרים שהם העובדות בשטח.

אורה כורזים: תודה רבה.

עודד פורר: תודה.

עודד פורר: חברי הכנסת, נציג האוצר צריך לצאת.

עודד פורר: אם יש שאלה לנציג האוצר בבקשה, ואחר כך נמשיך.

תמר זנדברג: לי יש שאלה.

תמר זנדברג: יכול להיות שכל הדיונים שאנחנו מקיימים הם לא, האם בהחלטת הממשלה נקבע שתקציב יהיה 250 מיליון שקלים בשנה האחרונה ו-50 בראשונה, כלומר 750 בסך הכל בעליה מדורגת?

תמר זנדברג: זה נכון?

נתנאל אשרי: לא, החלטת הממשלה התקציבית שהתקבלה דיברה על 20 מיליון שקל נוספים לבסיס.

נתנאל אשרי: החלטת ממשלה 4438 מינואר 2019.

תמר זנדברג: אני מקריאה כדי שיהיה לפרוטוקול, מתוך דו"ח של מרכז המידע והמחקר של הכנסת.

תמר זנדברג: "ועדת השרים למאבק באלימות שאימצה את - - תכנית זו לא קבעה היקף תקציבי" זה מה שאמרת, "על פי ההערכות שהוצגו לוועדת השרים על ידי משרד העבודה והרווחה והשירותים החברתיים והמשרד לביטחון פנים התוספת התקציבית הנדרשת לתקציב הוא כרבע מיליון ₪ בשנה האחרונה כאשר הגידול בבסיס התקציב של התכנית ייעשה באופן מדורג על פני חמש שנים, תוספת של 50 מיליון ₪ לשנה לבסיס התקציב", המשמעות היא שהתקצוב הכולל בתכנית בשנים 2018-2022 היה אמור להסתכם ב-750 מיליון ₪?

תמר זנדברג: כלומר 50, אחר כך 100, אחר כך 150?

נתנאל אשרי: אני לא מכיר את זה.

נתנאל אשרי: אני מכיר את מה שהתקבל בהחלטת ממשלה.

תמר זנדברג: איריס ממשרד הרווחה, זה נכון?

איריס פלורנטין: אסביר את מה שכתוב שם.

איריס פלורנטין: הוועדה הבין משרדית שישבה והגישה תכנית מקצועית ותקציבית, הגישה תכנית מקצועית ל-250 מיליון שקלים.

עודד פורר: בשנה.

איריס פלורנטין: לא.

איריס פלורנטין: 50 כל שנה, עד הגעה ל-250 מיליון.

תמר זנדברג: אז מאיפה ה - - -

איריס פלורנטין: אין לי מושג מאיפה זה.

איריס פלורנטין: אנחנו דיברנו על תכנית מלאה של 250 מיליון.

עודד פורר: אוקיי.

עודד פורר: שאלות לאוצר?

תהלה פרידמן: כן, אבל אני רוצה שהוא ישמע אותה.

תהלה פרידמן: לכן אני שואלת.

תהלה פרידמן: זה מה שזה עולה?

תמר זנדברג: מוכר לך המסמך הזה?

עאידה תומא סלימאן: אפשר להגיד משהו?

עודד פורר: כן בבקשה.

עאידה תומא סלימאן: כמי שעקבה אחרי התכנית מרגע הגשת ההמלצות, פעם ראשונה הוגשו לוועדה הזו ההמלצות, מר רוזנבאום הגיש אותן לוועדה, חשף אותן פעם ראשונה, ועקבנו אחרי הכל.

עאידה תומא סלימאן: ההבנה הייתה שכל התכנית אמורה לעלות בסופו של דבר 250 מיליון שקל.

עאידה תומא סלימאן: כאשר המדינה אמרה 'נפרוש את זה על פני 5 שנים'.

עאידה תומא סלימאן: חלק מההוצאות הן הוצאות שיצטרכו לאגם אותן בגוף התקציב לאחר קבלתן.

עאידה תומא סלימאן: כלומר אם מקימים מרכז טיפולי לגברים אלימים, מ-50 מיליון שקיבלנו בשנה הראשונה, עלות הפעלתו לאחר מכן צריכה להכנס לגוף תקציב משרד הרווחה, ובשנה שאחריה יקבלו עוד 50 מיליון שקלים ליישם דברים אחרים.

עאידה תומא סלימאן: יכול להיות שהעלות הטוטאלית בסופו של דבר תגדיל את תקציב משרד הרווחה וגם הבט"פ, אבל כל שנה יצטרכו לתת כסף נוסף, 50 מיליון, דבר שלא קרה עד עכשיו.

עאידה תומא סלימאן: כל השנים האוצר או הרווחה, ותפתרו את זה ביניכם, לא קיבלתם תוספת.

עודד פורר: השאלה לא צריכה להיות על 5 שנים, השאלה צריכה להיות כמה כסף צריך להשקיע כל שנה.

עודד פורר: כמה בשנה צריך להיות התקציב.

עודד פורר: האם הוא צריך להיות 50 מיליון שקל בשנה או 250 מיליון שקל בשנה, מצב אופטימלי.

עאידה תומא סלימאן: לא, בשנה זה היה אמור להיות 50 מיליון, אבל לא 50 מיליון שיתנו אותם לפרויקטים שהקימו שנה לפני ב-50 מיליון.

עודד פורר: אני מסתכל עוד פעם בסוף התכנית, ואני אומר, נניח שעכשיו מ-day one, יש לנו תכנית שנלחמת בנושא של אלימות במשפחה, כמה היא עולה לי כל שנה?

נתנאל אשרי: אבל התכנית הזאת שתוקצבה על ידי משרד הרווחה - - -

עודד פורר: משרד הרווחה טוען שזה עולה לו 50 מיליון.

תמר זנדברג: לא, הוא לא טוען שזה עולה לו.

תמר זנדברג: הוא טוען שזה מה שהוא קיבל, אז זה מה שהוא הכין.

עודד פורר: זה לא מה שאמרה איריס.

עודד פורר: איריס אמרה שהיא ביקשה 50 מיליון שקל.

איריס פלורנטין: זה לא מה שאמרתי.

איריס פלורנטין: אמרתי שביקשתי 50 מיליון שקלים כל שנה.

עודד פורר: שעלות התכנית היא 50 מיליון שקל בשנה.

איריס פלורנטין: לא, ממש לא.

איריס פלורנטין: זה לא מה שאמרתי.

עודד פורר: אז אתן לא מדברות - - -

איריס פלורנטין: אני מדברת מאוד ברור.

איריס פלורנטין: אני אגיד נורא ברור.

איריס פלורנטין: התכנית המקצועית והתקציבית הוגשה ב-250 מיליון.

איריס פלורנטין: אני אומרת את זה מאוד ברור.

איריס פלורנטין: והתקציב שהתקבל הוא התקבל במסגרת בקשות לתוספות תקציב של המשרד.

איריס פלורנטין: הפעם הראשונה שהתקציב הראשון שאושר בממשלה, לצד החלטת הממשלה שאושרה, היה ב-9.1.19, שהוחלט שזה 50 מיליון.

איריס פלורנטין: אנחנו ביקשנו בתכנית העבודה 250 מיליון.

עודד פורר: 250 מיליון לשנה.

איריס פלורנטין: לא.

עאידה תומא סלימאן: לא.

עאידה תומא סלימאן: 250 מיליון לכל התכנית.

עאידה תומא סלימאן: עודד, לכל התכנית.

עודד פורר: ומה יקרה בסוף התכנית?

עודד פורר: ה-250 מיליון האלה ייעלמו?

עודד פורר: אין יותר כסף?

עודד פורר: אני מנסה להבין, כמה כסף צריך בשביל התכנית הזאת בבסיס?

איריס פלורנטין: ברור שזה בבסיס.

תמר זנדברג: אם זה בבסיס, אז זה 50 מיליון כל שנה גם ל-50 שנה.

תמר זנדברג: למה 250?

עאידה תומא סלימאן: לא.

עאידה תומא סלימאן: לא.

תמר זנדברג: זה מה שהוא אמר קודם לפני שנכנסת.

תמר זנדברג: הוא אמר ה-50 נכנס לבסיס התקציב כל שנה.

עאידה תומא סלימאן: לא נכון, הוא הוא לא נכנס.

עודד פורר: אני חייב להבין.

עודד פורר: אל תפרשו ל-5 שנים, אל תספרו לי זה, יש לך עכשיו פה קופה בלתי מוגבלת.

עודד פורר: כמה כסף את צריכה בכל שנה כדי לטפל בנושא הזה?

עודד פורר: בכל שנה, כמה כסף את צריכה?

נתנאל אשרי: 10 מיליארד.

עודד פורר: לא, בהתאם לתכנית.

עודד פורר: אנחנו לא - - -

איריס פלורנטין: בואו נפריד בין החלטת הממשלה שאושרה, לדרישה התקציבית לבין התקציב שבסוף אושר בבסיס.

איריס פלורנטין: בואו נפריד, אלה שני דיונים שונים.

איריס פלורנטין: מה שאושר בבסיס זה ה-50 מיליון.

איריס פלורנטין: אבל זה לא מה שביקשנו.

איריס פלורנטין: עכשיו אני חוזרת לדרישות.

איריס פלורנטין: כשבנינו את התוכן של החלטת הממשלה, בנינו שם מקצועית פעולות של 250 מיליון.

איריס פלורנטין: מי שלוקח את הטבלה הגדולה - - -

עודד פורר: שהן יתבצעו בכל שנה הפעולות האלה?

איריס פלורנטין: זה מתמשך.

איריס פלורנטין: אם אני עובדת בשנה הראשונה על 50 מיליון, בשנה השניה אני אעבוד תיאורטית על 100 מיליון.

איריס פלורנטין: מה שעשיתי בשנה הראשונה ממשיך, ואני מוסיפה עוד 50 מיליון בשנה השניה.

עודד פורר: וכעבור 5 שנים את תעבדי על 250 מיליון שקל בכל שנה.

איריס פלורנטין: נכון.

עודד פורר: אוקיי.

עודד פורר: זה לא מה שהבינו במשרד האוצר.

עודד פורר: וזה גם לא מה שהם נתנו לכם.

עאידה תומא סלימאן: מה שנאמר ממרכז המידע והמחקר נכון.

עודד פורר: לפני שאתה יוצא אני מבקש שתשמע ממרכז המידע והמחקר, שהכין את המסמך לגבי התקציב.

תמר זנדברג: זה מסמך מה-24.11.19, שבפניי כרגע, אולי זה שורשר ממסמך קודם.

תמר זנדברג: לא משנה, אבל הפסקה הרלוונטית מדברת על שאלת ההדרגתיות לעומת הקביעות.

תמר זנדברג: כלומר, אנחנו כל הזמן, ואני מודה, כולנו, כל הזמן היה לנו בראש 250 מיליון על 5 שנים, כלומר 50, 50, 50, 50, 50 – 250.

תמר זנדברג: מה שאצלכם כתוב במסמך ומה שבעצם משתמע ממה שאיריס אומרת, שמדובר על תוספת של 50 בכל שנה, כלומר אחרי 5 שנים מגיעים ל-250.

אליעזר: 250 בבסיס אחרי 5 שנים.

תמר זנדברג: שנה ראשונה 50, שנה שניה 100, שנה שלישית 150 - - -

אליעזר: כן.

אליעזר: שוב, המסמך נכתב בתיאום עם איריס, בנובמבר קיבלנו את הנתונים ישירות מכם.

אליעזר: והבסיס בסוף יהיה 250 מיליון עד כמה שזכור לי.

אליעזר: כל שנה זה תוספת, תסכמי את התוספות 50 ועוד 150 - - -

עודד פורר: מתי יהיה לנו 250 בבסיס?

נתנאל אשרי: אני יודע רק להגיד את הדברים שכבר אמרתי, הדברים שאמרתי - - -

עודד פורר: יש פה לקונה מאוד מאוד גדולה.

יוראי להב-הרצנו: אפשר לעשות משהו לפנים משורת הדין ולהוסיף עוד 200 מיליון.

עודד פורר: יש פה פער עצום.

נתנאל אשרי: זה תלוי בסדרי העדיפויות של משרד - - -

תמר זנדברג: מה הקשר - - -

עודד פורר: חברי הכנסת תודה.

עודד פורר: חברת הכנסת עאידה סלימאן תודה.

עודד פורר: אני אומר דבר מאוד פשוט.

עודד פורר: יש פער ענק, לא פער קטן, פער ענק בין הצרכים כפי שמשתקפת ברמה המקצועית של החלטת הממשלה לטובת העניין הזה לבין איך שמשרד האוצר רואה את זה ותקצב את זה.

עודד פורר: אנחנו מדברים פה, תשמע, אני הגעתי לדיון הזה נקי לחלוטין.

עודד פורר: אני הגעתי לדיון הזה לשמוע אותה, לשמוע אותך, אגב, הבנתי כמוך בהתחלה, שמדובר ב-50 מיליון שקל בבסיס, ביחד זה 250 מיליון שקל.

עודד פורר: תיקח את הפרוטוקול שלפני 10 דקות, יגידו כולם 'יפה מאוד.

עודד פורר: כל הכבוד.

עודד פורר: ' מסתבר, את זה אני אגב חייב לומר משהו למשרד הרווחה.

עודד פורר: כנראה גם שזה המסר שמתקבל.

עודד פורר: לפי מה שאנחנו הבנו - - -

איריס פלורנטין: ממש לא.

עודד פורר: אז לקח לנו שעה ו-5 דקות להוציא את המסר הנכון.

עודד פורר: אני מבקש שתעביר בבקשה לאגף התקציבים שא תה הולך אליו, שמסתבר שכל התכנית הזו שדובר בה רבות גם בוועדה הזו וגם בוועדת עבודה ורווחה מתוקצבת כרגע ב-20%.

אליעזר: לחדד מה שאמרתי רק, כשהכנו את המסמך גם אנחנו בעצמנו התקשינו בשאלה איך זה מתבצע 50 במצטבר או לא, אבל קיבלנו אקסל עם תכנית מפורטת ממשרד הרווחה, ששם רואים בפירוש איך זה מצטבר לאורך השנים.

אליעזר: האם זה אושר על ידי משרד האוצר, אני לא יודע להגיד.

אליעזר: אבל - - -

עודד פורר: תכנית האקסל הזאת, אני רוצה לדעת האם היא הונחה בפני השרים בעת קבלת החלטת הממשלה?

עודד פורר: זאת אומרת שאתם תקצבתם תכנית, שהממשלה אישרה תכנית שהיא שוות ערך ל-250 מיליון שקל בשנה.

עודד פורר: תקצבתם ב-20%.

נתנאל אשרי: אני אחזור על הדברים מהתחלה.

נתנאל אשרי: הממשלה לא אישרה תכנית של 250 מיליון שקל בשנה, הממשלה אישרה תכנית של 50 מיליון שקל בשנה.

נתנאל אשרי: וזו החלטת הממשלה התקציבית ש- - -

עאידה תומא סלימאן: לא, הממשלה אישרה - - -

עודד פורר: אין תקציב, אמרת, בהחלטת ממשלה.

נתנאל אשרי: לא, בהחלטת ממשלה מ-2019 - - -

עודד פורר: אני מדבר על החלטת הממשלה מ-2017, התכנית הלאומית למניעת אלימות במשפחה.

נתנאל אשרי: החלטת ממשלה עקרונית שמדברת על לאמץ את עקרונות ועיקרי תכנית הפעולה - - -

עודד פורר: למה 50 ולא 40?

נתנאל אשרי: אז אנחנו אומרים, במסגרת הבקשות שהוגשו אלינו משנה לשנה על ידי משרד הרווחה, אלה סכומים שהגענו אליהם.

נתנאל אשרי: זה גם מה שהגיעו אליו בהחלטת הממשלה משנה שעברה.

נתנאל אשרי: אני חושב שלמרות שעכשיו זה נראה כאילו יש פה המון כעס וכולי, כן הגענו לפה היום עם בשורות טובות גם לוועדה ולכולם, ואנחנו מתקדמים בכיוון הנכון בשיתוף פעולה מלא עם משרד הרווחה בעניין.

עודד פורר: נתנאל, אני אגיד לך מה הבשורה הטובה.

עודד פורר: הבשורה הטובה היא שממצב בו הייתם נותנים 5% ממה שנותנים בתכנית עכשיו נתתם 20%.

עודד פורר: זו בשורה טובה.

עודד פורר: אבל זה 20% עדיין מהתכנית שהונחה בפני השרים ב-2017, שאז אישרו את התכנית.

נתנאל אשרי: ולא אושרה באופן שעומד ב- - -נקבע מקור תקציבי וגם לא אושרה כלשונה, אלא לשון החלטת הממשלה הייתה - - -

תמר זנדברג: איך אמרת קודם?

תמר זנדברג: לא אושרה בבירוקרטיה.

תמר זנדברג: זה בירוקרטיה.

תמר זנדברג: התכנית הזאת באה להציל חיים של נשים.

תמר זנדברג: אנחנו מתעסקים פה עם חיי אדם.

עודד פורר: אני מבין לאן אנחנו צריכים להגיע בדיוני התקציב.

עודד פורר: זה הכל.

תמר זנדברג: כן, עכשיו אנחנו חוזרים ל'לפנים משורת הדין' שיעשו טובה למישהו.

עודד פורר: בוועדת הכספים יש פה מספיק חברות כנסת גם מהקואליציה וגם מהאופוזיציה, היעד שלנו הוא להגיע למצב שהתכנית הזאת גדלה לכיוון ה-250 מיליון - - -

נתנאל אשרי: אם אפשר להגיד רק לח"כ זנדברג שאנחנו שותפים מלאים עם משרד הרווחה במטרות של התכנית, בווקטור שהתכנית מסמנת, גם איריס, אני בטוח שתשמח להעיד על כך.

תמר זנדברג: אין על זה שום ויכוח, אבל כאמור היה כאן משהו שגדל אינקרמנטלית, - - - בשלב הראשון, החלטתם על דעת עצמכם שחיי אדם לא - - - ב-250 מיליון שקלים כמו שה- - -

עאידה תומא סלימאן: ברור לנו שאתם שותפים - - -

עודד פורר: ח"כ זנדברג תודה, ח"כ תומא סלימאן תודה.

עאידה תומא סלימאן: ההצהרה הזו 'ברור שאנחנו שותפים' תהפכו את זה לתקציב.

עאידה תומא סלימאן: פשוט מאוד.

קטי קטרין שטרית: מעבר לצעקות, אפשר לקבל תכנית כביכול?

קטי קטרין שטרית: אתם יודעים לאיזה כיוון?

תמר זנדברג: בטח.

תמר זנדברג: היא קיימת.

קטי קטרין שטרית: לא, לאיזה כיוון הם דיברו על זה?

קטי קטרין שטרית: כי אני - - -

עודד פורר: כן.

עודד פורר: הם דיברו על - - -

קטי קטרין שטרית: אני נמצאת בשש ועדות לצערי - - -

תמר זנדברג: הכל בסדר - - -

עודד פורר: קטי תודה, תמי תודה על העזרה.

עודד פורר: קטי שאלת שאלה, אני אענה.

קטי קטרין שטרית: רגע.

קטי קטרין שטרית: אני רוצה לחדד אותה.

קטי קטרין שטרית: ה-50 מיליון כרגע שנמצאים הם חלק מהתכנית של ה-250?

עודד פורר: כן.

קטי קטרין שטרית: הבנתי.

קטי קטרין שטרית: אוקיי.

יוראי להב-הרצנו: רק שאלה טכנית לאוצר.

עודד פורר: שאלה טכנית לאוצר לפני שאתה עוזב, ואז אני רוצה להעביר את רשות הדיבור לאסתי אשל ממרכז השלטון המקומי לשמוע קצת מהשטח.

יוראי להב-הרצנו: נתנאל, בשנה הראשונה תקצבתם נגיד 50 מיליון, גייסתם כח אדם וכולי.

יוראי להב-הרצנו: בשנה השנייה אמורים להחיל את התכנית על תחומים חדשים.

יוראי להב-הרצנו: כלומר, אתה חייב את התקציב של שנה ראשונה, להמשיך לממן אותו גם בשנה השניה בנוסף לתוספת.

יוראי להב-הרצנו: כלומר, אם היית רק 50 כל שנה, זה אומר שבשנה הראשונה קובעים תכנית ולא מוסיפים אלא אם כן מרכיב מתבטל.

עודד פורר: אני יכול להגיד לך מה הוא יענה?

עודד פורר: שמשרד הרווחה יתעדף את ה- - -

יוראי להב-הרצנו: רגע, זה לא משנה אם זה תוספת או לא.

יוראי להב-הרצנו: אם זה תקציב פנימי זה צריך לגדול, אחרת אין אפשרות - - -

תמר זנדברג: אתה צודק.

תמר זנדברג: אם בתכנית הסופית מיצו את ה-50 בשנה הראשונה, איפה התוספת בשנה השניה?

תמר זנדברג: אתה צודק.

עודד פורר: עניתי במקומך נכון?

נתנאל אשרי: סוג של.

עודד פורר: תודה רבה.

עודד פורר: אסתי אשל בבקשה.

אסתי אשל: אני ד"ר אסתי אשל, אני מייצגת את השלטון המקומי ב - - שירותי הרווחה בשלטון המקומי.

אסתי אשל: אני רוצה לדבר לגבי השטח.

אסתי אשל: אני הנציגה של כל מה שכולם אמרו לגבי הנושא של הטיפול באותה אוכלוסייה שבעצם באה לפתחנו, גברים נשים וילדים.

אסתי אשל: מה שאני רוצה להגיד, דובר על נושא של תקנים ולא תקני פעולה, מעבר לעניין הזה של תקנים, תקני פעולה, יש את העניין של היציבות של המקום.

אסתי אשל: אנחנו אף פעם לא יודעים איך זה ישתלב לנו, האם יישארו התקנים או לא יישארו התקציבים.

אסתי אשל: לכן הנושא של תקנים זה משהו שהוא חשוב, זה משהו שהוא בבסיס התקציב כפי שאמרו קודם, וחייבים לדאוג שזה יהיה, וכשעושים כתף אל כתף, שזה יהיה באותם סכומים ולא יגזרו קופונים מבחינת התשלומים, כי כשרצו להעביר, הסתבר שמה שמשולם היום זה לא תואם את התקנים שרוצים לתת.

אסתי אשל: אני רוצה להגיד שכשאתם מתייחסים לנושא של אלימות, זה לא רק עניין של מרכזים לאלימות.

אסתי אשל: יש גם את כל המערך הסוציאלי בתוך הרשויות המקומיות שגם הוא צריך עיבוי.

אסתי אשל: כשאנחנו מדברים על טיפול באישה מוכה או בגבר מכה או גבר מוכה, יש לנו גם את כל המשפחה מסביב.

אסתי אשל: וברגע שאשה נכנסת לטיפול אז כל המערך האחר של העובדים הסוציאליים סביבה, של עו"ס משפחה, של עו"ס - - סדרי דין, נכנסים לפעולה.

אסתי אשל: איפה התקצוב לגבי כוח האדם הזה?

אסתי אשל: כך כשמדברים על אלימות מדברים על מכלול ולכן צריך גם לעבות את השירותים האחרים.

אסתי אשל: אני רוצה להתייחס לנושא של טיפול בגברים.

אסתי אשל: כולם מדברים כל הזמן על נושא של טיפול בנשים.

אסתי אשל: אנחנו יודעים שמשפחה זו משפחה שלמעשה היא יחידה הדדית שיש בה כמה חלקים, אבא, אמא וילדים ולכל אחד יש את החלק שלו.

אסתי אשל: וכשאנחנו מדברים על הנושא של גברים מכים, צריך לטפל בהם, בגברים המכים.

אסתי אשל: גם בהם צריך לטפל משום שאם לא נטפל בהם ונטפל רק בנשים, אנחנו עדיין - - אותן לסכנה מאותו גבר מכה.

אסתי אשל: מצד שני נושא של פתרונות, אולי נהיה קצת יותר יצירתיים ונחשוב על נושא של פתרונות לגברים מכים ולחייב אותם בחוק להגיע לטיפול.

אסתי אשל: כי מה שקורה בתוך מעגל האלימות זה, כולנו יודעים שיש אלימות ואז מגיעים למשטרה ואז פותחים תיק, רבים ואז משלימים, יש ירח דבש ואז עוזבים את הכל כאילו הכל טוב.

אסתי אשל: ואנחנו רואים את זה על פי הנושא של הפניות מהמשטרה בנושא של אלימות וכמה נשארים בטיפול.

אסתי אשל: נשארים 1/3 בטיפול בקושי.

אסתי אשל: וזה אומר דרשני.

אסתי אשל: לכן אני חושבת שצריך להתייחס באופן מאוד רציני לנושא של טיפול בגברים שיחייב אותם, אם מגישים תלונה, אז בבקשה.

אסתי אשל: אולי לחוקק חוק, כמו שיש למעשה בנושא של קציני מבחן.

אסתי אשל: שאם מישהו עושה עבירה, מחייבים אותו ללכת לטיפול.

אסתי אשל: למה גבר שמכה או שמגיש תלונה או לפני משפט או משהו כזה, לא יחייבו אותו לטיפול?

אסתי אשל: דבר שני, למה לא לבנות גם לגברים מכים מקלטים ולא להוציא את האישה והילדים עם ההגבלות של גיל הילדים, של מספר הילדים?

אסתי אשל: אולי נוציא את הגבר והאשה תישאר בבית וגם לו ניתן את המעטפת הטיפולית באותו מקום שנוציא אותו אליו?

אסתי אשל: אלה דברים שאני מדברת מהשטח שאנחנו נתקלים בהם וחשוב לחשוב קצת מחוץ לקופסה ולא עוד תקנים לגבי טיפול בנשים או משהו כזה, אלא לבנות שירותים, כמובן עם תקנים ראויים, ואז אולי אנחנו נוכל להגיע למצבים טובים יותר מבחינת גברים מכים.

עודד פורר: אני רוצה לקראת סיכום, חברות הכנסת, כל אחת אם אתן רוצות לסכם משהו.

תמר זנדברג: אני חושבת שהדיון הזה היה סופר חשוב, אולי אחד הדיונים הכי חשובים בנושא הזה שראה אין ספור ישיבות ודיונים, למה?

תמר זנדברג: כי זה התפקיד שלנו, גילינו פה אמת מאוד מאוד, שלא ידענו אותה, אף אחד מאתנו, והיא הוסתרה מאתנו בצורות כאלה ואחרות עד כה.

תמר זנדברג: בסוף הדברים נציגת השלטון המקומי נתנה את התוכן, את המענים, את התכניות לגברים, את התכניות הטיפוליות, בעצם את כל מה שהוא נכנס בתוך התכנית הזאת, וברור שבלי הכסף אי אפשר לבצע שום דבר מזה, בוודאי ובוודאי לא דברים חדשים שכל כך נזקקים פה.

תמר זנדברג: שמענו בדיון הקודם שהיה בוועדה אחרת, עוד לפני שהוועדה הזו קמה, בוועדת העבודה והרווחה באמת את כל הדברים החדשניים, שימוש בטכנולוגיות ותכניות לגברים, שלא לדבר על העלייה שחלה עם משבר הקורונה וכולי.

תמר זנדברג: כל הדברים האלה כמובן יכולים להישאר על הקרח בלי שהם יקבלו את המענה התקציבי המתאים.

תמר זנדברג: אני רוצה להזכיר לכולנו, זה הצלת חיים, לא פחות.

תמר זנדברג: הדיון הזה מתקיים בעיתוי מאוד מאוד חשוב שאין רצח של אישה על הפרק.

תמר זנדברג: זה שעון מתקתק.

תמר זנדברג: הרצח הבא יכול להיות היום, יכול להיות מחר, יכול להיות מחרתיים ויכול להיות בשבוע הבא.

תמר זנדברג: במקום לקיים את הדיון בגלים הוועדה הזו וטוב שקמה, ושוב, ברכות ליו"ר החדש, אמורה לטפל באופן רציף כל הזמן, כדי לא להזניח ולא רק להתעורר כשהתקשורת מתעוררת.

תמר זנדברג: ואז מה גילינו?

תמר זנדברג: אנחנו מדברים על 50 מיליון קטנים, צנועים, במקום 750 מיליון חברות וחברים, שנבין על מה מדובר.

תמר זנדברג: במקום שתוך 5 שנים נגיע ל-250 מיליון שקלים בשננה ומשם נמשיך אנחנו בחוסר מטורף אחורנית באופן שלא יאפשר לפתח את המענים המצטברים והחדשים והנוספים מדי שנה.

תמר זנדברג: לכן מצאנו לנו כאן עבודה חדשה, אדוני היו"ר שאנחנו כולנו ביחד נעשה אותה ונעמוד על כך שמלוא התקציב הזה יינתן, כי באמת, שוב אני אומרת, זה באמת מדובר באשה הבאה שאנחנו עכשיו עדיין לא יודעים מי היא ורצים אחריה כדי להציל את חייה, לא פחות מזה, וכך גם צריך להתייחס לזה, בחרדת קודש.

תמר זנדברג: תודה.

עאידה תומא סלימאן: אני ארצה להגיד כמה מילים.

עודד פורר: כן.

עודד פורר: אחרייך ח"כ קטי שטרית.

עאידה תומא סלימאן: אני מתנצלת תמר, אבל זה לא כל כך מדויק מה שנאמר.

עאידה תומא סלימאן: הוועדה הזו ולא חשוב לי מי עמד בראשה, זה מאוד חשוב שח"כ יו"ר הוועדה עודד פורר נכנסת כבר על הישיבות הראשונות לנושא הזה, כי באמת זה נושא שאסור להפקיר ובעיני אף אחד לא יטפל בו כמו הוועדה הזו, כמו שעשתה בעבר.

עאידה תומא סלימאן: הוועדה הזו חשפה פעם אחרי פעם אחרי פעם את העובדה שהתכנית לא מתוקצבת כל שנה.

עאידה תומא סלימאן: זה בושה מה שקורה עם הממשלה הקודמת והנוכחית בנושא הזה.

עאידה תומא סלימאן: ארגוני הנשים יצאו לשביתה כללית אם אתן זוכרות, עד שהחליטו להתחיל להזרים כסף.

עאידה תומא סלימאן: הכסף שמוזרם, ידענו מהתחלה, ואני התחלתי את הדיון פה בישיבה עכשיו כשאמרתי ש-50 מיליון שקל אמורים להיות לביצוע תכניות חדשות, שנה אחרי ה-50 מיליון האלה שניתנו אמורים להכנס לגוף התקציב ולתת עוד 50 מיליון נוספים.

עאידה תומא סלימאן: הבנו את זה מהתחלה.

עאידה תומא סלימאן: האוצר לא רוצה להבין את זה, הממשלה לא אכפת לה מהנושא הזה.

עאידה תומא סלימאן: הם פעם נתנו 8 מיליון שקל, בשנה הראשונה, 8 מיליון שקל.

עאידה תומא סלימאן: אני לא יודעת מה עושים עם 8 מיליון שקל.

עאידה תומא סלימאן: מאוד חורה לי שעכשיו גם מי שתקצב ותיעדף את התקציבים החדשים למשרד הרווחה בזמנו, כולל אותם 8 מיליון, היום נלחם על התקציב.

עאידה תומא סלימאן: מצוין.

עאידה תומא סלימאן: אני מאוד מברכת על כל אחד.

עאידה תומא סלימאן: אני מתכוונת לשר הרווחה לשעבר.

עאידה תומא סלימאן: אני מברכת על כל אחד שמצטרף למאבק הזה, אבל בלתי מתקבל על הדעת שאנחנו צריכות לקבץ נדבות כדי לקבל את התקציב המועט, 50 מיליון שקל.

עאידה תומא סלימאן: היו"ר, ישבת בוועדת הכספים, ראית איך מיליארדים עוברים בשניה שם, ואנחנו מדברים על 50 מיליון שקל.

עאידה תומא סלימאן: זה חיי נשים.

עאידה תומא סלימאן: מאוד חורה לי גם להתחיל לדבר עכשיו כאילו הכל מתחיל מחדש.

עאידה תומא סלימאן: לא.

עאידה תומא סלימאן: יש פאשלה רצינית של הממשלה, יש הזנחה פושעת בעיני בנושא הזה, הגיע הזמן לשים לה קץ.

עאידה תומא סלימאן: אני גם מבקשת תוך כדי המעקב שנעשה, שנעשה גם מעקב על דברים שהמשרדים אמורים לעשות ולא עולים כסף, והם לא נעשים.

עאידה תומא סלימאן: למשל האם הגעתם לעניין של איחוד כל הערכת המסוכנות, הזרמת המידע?

עאידה תומא סלימאן: אלה דברים שהם בעבודה היום יומית ולא עולים כסף וכן מצילי חיים.

עאידה תומא סלימאן: אני מציעה כבוד היו"ר, שבאמת הנושא הזה יעמוד על סדר יומה של הוועדה באופן שוטף, ממש, לחייב גם את האוצר וגם את המשרדים להגיש דו"חות כל חודשיים מה קורה בתכנית הזו.

עודד פורר: תודה.

עודד פורר: ח"כ קטי שטרית.

קטי קטרין שטרית: אני חושבת שהנושא הזה מאוד מאוד חשוב, זה לא עניין של ימין ולא עניין של שמאל, אלימות אפשר לראות אותה לצערנו הרב בכל המשפחות, פחות או יותר, שמוצגות לפנינו.

קטי קטרין שטרית: יש כאן הרבה מאוד עבודה.

קטי קטרין שטרית: המצב לא פשוט ואולי גם התחושה היא שהיד קלה על ההדק.

קטי קטרין שטרית: אני גם לא מתיימרת להיות מומחית.

קטי קטרין שטרית: אני מודה כאן שאני לא מומחית, אני חסרת אונים בשלב מסוים לאור האלימות הגואה והגועשת, ולאו דווקא בגלל שהתקשורת מאירה את הנושא הזה, עם כל הכבוד לתקשורת, אנחנו פשוט מודעים למה שקורה, גם ברחובות, גם בתוך הבתים.

קטי קטרין שטרית: אני חושבת שיש פה אתגר מאוד רציני לך, יו"ר הוועדה, כי הוועדה למעמד האשה היא בעצם קידום האשה, זה פחות או יותר מה שחשתי שאנחנו, יש הישגים בלקדם את האשה, אם זה בדירקטורים או בכל מיני תחומים אחרים, אבל אני חושבת שהבסיס שלנו בחברה התערער לאור האלימות הגואה וגועשת.

קטי קטרין שטרית: יש לזה המון סיבות.

קטי קטרין שטרית: גם במערכת החינוכית, בכל המעגלים האפשריים.

קטי קטרין שטרית: אבל אני חושבת שהדיון באמת צריך להיות מאוד מעמיק.

קטי קטרין שטרית: ועודד, אם אנחנו כנבחרי ציבור צריכים להשאיר חותם זה דווקא בדברים האלה.

קטי קטרין שטרית: אם מנענו ממשפחה כזו או אחרת, אני נחשפתי לסרטון מזעזע שבמקרה הייתי בבית, הטלויזיה הייתה פתוחה, וראיתי שם גבר מכה אישה ואני מסתכלת על הילדים, ילד בן ארבע, וחמש, או שש, מנסים להפריד את האבא מהאמא, ואם יכולתי להכנס לתוך המסך, אני לא יודעת, אני לא הייתי שולטת בעצמי מה הייתי עושה לו.

קטי קטרין שטרית: אבל זה מקרה מזעזע שאותי זיעזע ולכן בחרתי להגיד לך היום, אני בשש ועדות, החלטתי לרדת מכמה ועדות שהן חשובות מאוד, שהרבה אנשים רצים אליהן בבית הנבחרים כדי להיות בהן, אני רוצה להיות פה רק לצורך העניין.

קטי קטרין שטרית: אם אני אמנע אלימות בתוך המשפחה, אם אני אצליח, אם אני אאיר בפנס את הדברים האלה, שהם ממש חשוכים ואף אחד לא מדבר עליהם, אז אני חושבת שזה ההישג הטוב ביותר שיכול להיות לנו בוועדה.

קטי קטרין שטרית: לכן כשהיה שיח על האם יו"ר יהיה גבר או אישה, אמרתי שזה לא משנה, זה ממש לא משנה.

קטי קטרין שטרית: חותם גם אישה יכולה להטביע וגם גבר יכול להטביע.

קטי קטרין שטרית: עודד, אני באמת פונה אליך מלב אל לב, צריך לייחס חשיבות רבה.

קטי קטרין שטרית: אני כחברה בקואליציה מתחייבת לפעול שהתקציב הזה כן יגדל.

קטי קטרין שטרית: אני חד משמעית אומרת.

קטי קטרין שטרית: התקציב הזה חייב לגדול.

קטי קטרין שטרית: אבל אני לא רוצה שהוא יגדל על דברים שאין להם בסיס פרודוקטיבי.

קטי קטרין שטרית: שבאמת משהו טוב יצא מזה.

קטי קטרין שטרית: אם ניקח את זה לכל מיני, לא, בואו, אנחנו צריכים לראות תכניות- - -

עאידה תומא סלימאן: יש תכנית.

קטי קטרין שטרית: - - - לעקוב אחריהן, לבדוק שבאמת יש להן תוצר טוב כזה ואחר ויש שיפור.

קטי קטרין שטרית: ומפה להתקדם הלאה כמה שיותר.

קטי קטרין שטרית: ואני עומדת לרשות הוועדה והחברים, אמיתי, אני יודעת שאצלכם במשרדים יש בעיה עם תקציבים, אני בפירוש על זה.

עודד פורר: תודה.

עודד פורר: אני אתחיל מהדברים שאמרה קטי.

עודד פורר: הנושאים שעולים פה בוועדה הם לא ימין ולא שמאל ואין בהם שום שאלה, יש פה באמת שאלה על פני החברה הישראלית, גם מבחינת המלחמה באלימות, גם מבחינת השוויון, גם מבחינת היכולת לפרוץ ולשבור תקרות זכוכית בכל נושא שעולה פה לדיון.

עודד פורר: הוועדה פעילה פחות משבוע, הנושא הזה הוא אחד הנושאים הראשונים שביקשתי לשים על סדר היום והוא גם לא יירד מסדר היום.

עודד פורר: לצערי, צופה פני עתיד, הוא גם לא יירד מסדר היום הציבורי כי מה לעשות, בתוך עמנו אנחנו חיים, אנחנו מבינים שאנחנו עוסקים פה במשהו שבכל רגע ורגע קורים דברים.

עודד פורר: אם קטי אמרה שהיא לא כל כך מכירה את התכניות המקצועיות, אני מכיר פחות ממנה.

עודד פורר: אבל את העיקרון, העיקרון מאוד מאוד ברור ולא צריך להיות איש מקצוע ולא צריך להיות עובד סוציאלי כדי להבין שברגע שאתה סוגר את מדינת ישראל בסגר וברגע שאחוזי האבטלה עולים למעל 20%, הנתונים הראשונים שיקפצו בסטטיסטיקה זה הפניות למוקדי אלימות במשפחה ושל נשים למקלטים וחס וחלילה לרצח.

עודד פורר: זה ברור לחלוטין.

עודד פורר: לא צריך להיות גאון גדול.

עודד פורר: התכנית שבה אנחנו דנים כאן וגם את זה צריך לזכור, לא תוכננה בימי קורונה.

עודד פורר: היא תוכננה עוד, התקציבים שנדרשו לטובת יישום התכנית הזו היו בשגרה, לא במצב שאנחנו נמצאים כבר מספר חודשים במשק שהוא במשבר, צופה פני עתיד, המשבר הזה הולך ללוות אותנו לפחות עוד שנה.

עודד פורר: אני חייב לומר שהופתעתי כי בכל המסמכים שקראתי, הרושם, גם מהניסוחים, שמתקבל, הוא רושם שאומר תכנית שעולה 250 מיליון שקל, 50 מיליון בכל שנה.

עודד פורר: זאת אומרת כל שנה נשים 50 מיליון שקל, לא 50 מיליון שקל שגדלים.

עודד פורר: לא תכנית שעולה, בסוף הדרך התכנית הזאת עולה 250 מיליון שקל בשנה, זו תכנית שמשמעותה היא 250 מיליון שקל לבסיס.

עאידה תומא סלימאן: אחרי חמש שנים.

עודד פורר: בסדר.

עודד פורר: אתם עכשיו מדקלמים את הסיסמאות של האוצר שכשבאים אליו עם תכנית של 250 מיליון שקל הוא אומר 'בוא נפרוש אותה' ובפרוסות מתחילים להיעלם הדברים.

עודד פורר: אז א.

עודד פורר: אני שמח שהבהרנו את הנושא, זו תכנית שהעלות השנתית שלה היא 250 מיליון שקל.

עודד פורר: לא 50 מיליון שקל בשנה ולא תוספות ולא חצי ולא בערך.

עודד פורר: יש פה תכנית של 250 מיליון שקל בשנה, זו העלות שלה ולשם אנחנו צריכים להתכוונן ולהגיע.

עודד פורר: כרגע היא מתוקצבת גם בתקציב 2020 וגם בתקציב 2021 ב-20%.

עודד פורר: כרגע משרד האוצר, ממשלת ישראל מתקצבים רק 20% מהתכנית, ואת הפער הזה אנחנו צריכים לסגור כאן ולפעול כדי שהוא ייסגר.

עודד פורר: אני מבקש שבכל מצגת שבה מציגים, ואני אומר את זה פה לנציגי המשרדים, תבהירו את זה לחברי הכנסת, ישבו פה חברות כנסת שליוו את התכנית הזאת יותר ממה שאני ליוויתי אותה והם הבינו כמוני, שזה 50 מיליון שקל, היה פה שלב במהלך הדיון שאמרו 'אה, 50 מיליון שקל בבסיס זה מצוין, זה נהדר'.

עודד פורר: אז צריך להיות ברור לכולם שכרגע התכנית הזאת מתוקצבת ב-20% ממה שתוכנן, אגב, ממה שאישרו השרים ב-2017.

עודד פורר: אמרתי, אנחנו נמצאים עכשיו בשלב של הליכי אישור תקציב כזה או אחר.

עודד פורר: אז קטי, את עדיין חברה בוועדת הכספים אני מניח.

קטי קטרין שטרית: כן.

תהלה פרידמן: גם אני.

עודד פורר: וגם את חברה בוועדת הכספים.

עודד פורר: אז אני אומר לכם, שם ייגזר גורלה של התכנית.

עודד פורר: לא פה.

עודד פורר: וזה ייגזר שם, בציר שיהיה חוצה מפלגות, שמדבר על זה שהתקציב ב-2020 וב-2021, בוא נגיד כך, היעד הוא להגיע ל-250 מיליון, בואו נתקרב לשם.

עודד פורר: בואו נתחיל להתקרב ליעד.

עודד פורר: אני גם לא רוצה סתם לשים, לקפוץ מ-50 מיליון בביצוע ל-250 מיליון, זה גם אתגר לא פשוט, אבל אנחנו צריכים לשנות את הפרדיגמה, וקטי, נצטרך להיות עם האצבע על הדופק באישור התקציב.

עודד פורר: ובאישור התקציב בהחלט אפשר יהיה לייצר את התיעדופים האלה, ואם אני צריך לסכם את הדיון במשפט אחד, אז חברות וחברי הוועדה יפעלו בוועדת הכספים בעת הבאת תקציב המדינה לאישור, לעמידה ביעד תקצוב התכנית ב-100%, כלומר 250 מיליון שקל בשנה.

עודד פורר: תודה רבה.

עודד פורר: הישיבה נעולה.